text:
Tað sum vitast kann um Gud liggur teimum jú opið; Gud hevur gjørt teimum tað opinbert. Ósjónliga vera Hansara, bæði æviga kraft og guddómleiki Hansara, sæst frá skapan heimsins; tað skilst av verkum Hansara; tey hava tí onga avsakan (Rómbrævið 1: 19-20)
Youtube: Faroe Apologetik
Friday, September 9, 2011
Karl Marx um religión í Týsklandi og 'the premise of criticism'
Eg fari ikki at koma inn á allar keldurnar hesuferð, men áhugavert at síggja, at tann dominerandi áskoðanin í Europa og Týskland í aðru helvt av 19 øld og fyrru helvt av 20 øld, er slett ikki tann kristna, men tann ateistiska og deistiska. Hetta setur stóran spurning til nógvar av teimum ákærunum, sum ateistar í áravís hava slongt út í skrivum og úttalisum, eitt nú, at orsøkin til ræðuleikarar undir Seinna Heimsbardaga, vóru úrslit av einari kristnari áskoðan.
Tvørturímóti:
Á hesum sinnið vil eg bara sitera Karl Marx í hansara: 'Excerpts from Toward the Critique of Hegel's Philosophy of Right'
'For Germany the criticism of religion is in the main complete, and criticism of religion is the premise of all criticism' (Lewis S. Feuer (ed.) Marx & Engels: Basic Writings on Politics & Philosophy, s.262).
Ein og hvør gudfrøðingur man verða vitanda um tað teologiska rákið, sum herjaði í týskum skúlum og eisini í øðrum býum í Evropa. Rákið sum arbeiddi fram ímóti at skúgva Gud og tað ónátturliga frá gudfrøðissøguliari og søgukristnari gransking.
Eg eri vísur í, at tað var ikki Charles Finney ella Spurgeon, Hitler hevði lisið, tá hann skrivar í Mein Kampf:
'I had but one pleasure: my books...At time I read enormously and thouroughly. All the free time my work left me, was employed in my studies... In this period, there took shape within me a world picture and a philosophy which became the granite foundation of all my acts.' (Mein Kampf, s.21)
Karl Marx og aðrir sum vóru eygleiðarir av hesum tilburið í Evropa í seinnu helvt av 19 øld, kundu vitna, at bíbliukritikkurin og kritikkurin av religión høvdu nærum nátt sítt mál. Hetta er ikki tann myndin vit so mangan fáa, av einum sera religiøsum Týsklandi, beint uppundir stýrið Nazismunnar og Seinna heimsbardaga.
Og víðari, at vit her síggja ein av teimum sterkastu grundleggjandi holdningunum í kommunistiskari hugsan, at:
'criticism of religion is the premise of all criticism'.
Tá ateistar ídag gera sær galt av, at skilja millum ateismu og kommunismu, so er her hetta langt frá samanberandi teimum uppruna tekstum sum løgdu lunnarnar undir Kommunismuna, Sovjet, Stalin og aðrar.
Ateisma er ikki neyðturvilliga Kommunisma, men Kommunisma er ateisma.
Mær vitandi, er lítið skriva um hesa síðuna av sakini, og lítið av tí áhugaverda tilfarið verður framlagt av mótstríðandi síðunum.


c: text/html

text:
Nr. 1718-455
Innihald:
Lærugreinadagurin gevur møguleika at hitta starvsfelagar úr øllum landinum til fakligt prát og kjak um evni, sum hoyra lærugreinini til. Lýsingin av lærugreinadegnum er ikki útgreinað, men hann fer m.a. at innihalda
- Lýsing av støðuni í lærugreinini
- Fyrilestur el.tíl. um nýggj rák innan lærugreinina
- Lýsing av nýggjum tilfari (m.a. úr Námi)
- Próvtøkur o.tíl.
- Kjak
Luttakarar fáa skránna í góðari tíð undan lærugreinadegnum, har tað eisini verður tilskilað, hvussu langur dagurin verður. Dagurin byrjar kl. 9.00 og varir 4 - 6 tímar.
Samskipari:
Gunvá Magnussen, ritstjóri.

robotstxt: allowed

filter: keep


text:
Vit átaka okkum ábyrgdina
12. august 2015
Føroyski búskapurin buldrar fram í løtuni, men tað eigur á ongan hátt at fáa okkum at missa tamarhaldið á okkum sjálvum.
Hyggja vit eitt sindur frameftir, so sæst, at vit hava stórar uppgávur fyri framman at loysa, sum fara at krevja politiskt dirvi.
Higartil hava vit ikki havt javnvág á fíggjarlógini, men vónandi skiftur botnlinjan lit í næsta ár, og vit kunnu byrja at gjalda skuld aftur.
Politikkurin komandi árini fer at snúgva seg um at tryggja vælferðina, so vit framvegis fáa fólk at búleikast í Føroyum.
Fortreytirnar hava vit, so leingi samfelagsinntøkurnar eru stórar, men hóast tað, so skulu tungar og stórar avgerðir takast. Pensjónsnýskipanin skal fáast ígjøgnum eins og vit mugu skipa fiskivinnuna av nýggjum.
Fyri at haldførið skal tryggjast í búskapinum, so skulu vit hava fleiri hundrað milljónir krónur eyka hvørt ár.
Nú valstríð er, so kemur nógv tilfar inn um hurðina. Í flestu førum yvirbjóða valevnini hvønn annan, men vit eiga ongantíð at gloyma, at alt skal gjaldast.
Skulu vit hava eina nýggja skipan á onkrum øki, so er neyðugt, at okkurt annað verður avtikið. So einfalt er tað.
Útreiðslurnar mugu undir ongum umstøðum vaksa, men okkara størsta uppgáva er at raðfesta og velja.
Tað er politikkur og ta ábyrgdina vilja vit fegin taka.
Eivin Jacobsen, løgtingsmaður
Valevni Sambandsfloksins til løgtingsvalið
RN
Aftur


text:
21 sep. 2017
Lissi á CIFF
Ein av nýggju sniðgevunum í Føroyum, Lissi Bjarnadóttir Andreassen luttók á CIFF 2017, sum bleiv hil…
Les meira
21 sep. 2017
Ókeypis ráðstevna í Østrøm
27. septembur skipar Userfirst fyri ókeypis ráðstevnu í Østrøm. Neyðugt er at tekna seg. Sí kunning…
Les meira
06 sep. 2017
Íverksetan á ferð í Fuglafirði
Hevur tú eitt hugskot, eina verkætlan ella eina fyritøku? Mikudagin 13. september kl 17:00 verða Ív…
Les meira
10 jun. 2017
Íverksetan á ferð á Eiði
Hevur tú eitt hugskot, eina verkætlan ella eina fyritøku? Týsdagin 13. juni kl 19:00 verða Íverkse…
Les meira
28 mar. 2017
Beinta Poulsen á messu við nýggjum klædnamerki
Vinnuframi hevur stuðlað Beintu Poulsen, sum hevur verið á Revolvermessu í Keypmannahavn við nýggja…
Les meira
01 mar. 2017
Íverksetan á ferð í Vestmanna
Hevur tú eitt hugskot, eina verkætlan ella eina fyritøku? Týsdagin 7. mars kl 19:00 verða Íverkseta…
Les meira


text:
Sýnagogur
Ein sýnagoga er eitt hús til jødiska gudstænastu og halgigerðir [1]. Har er m.a. bøndarhald og lestur. Har koma fólk saman í brúdleyp, og har verða drongur og genta vígd jødadóminum. Í sýnagoguni bera menn yarmulke ella kipa á høvdinum. Menninir bera eisini biðisjál um herðarnar, tá ið biðið verður. Torarullarnar verða bornar fram fyri guðstænastuna og verða síðan goymdar í skápi. Halgiskriftir jøda eru á aramáiskum ella hebráiskum máli. Gudstænastan hjá jødum er á hebráiskum, sum nú er móðurmálið í føðilandinum, Ísrael.


text:
Vencil er eitt tíðarrit, sum verður útgivið til tess at bøta um korini hjá skaldskapi á føroyskum. Tíðarritið inniheldur bundnan og óbundnan skaldskap á føroyskum og ritstjórarnir meta og vóna, at eitt slíkt tíðarrit kann styðja uppundir lesiførleikan og lesihugin hjá føroyingum at lesa skaldskap á móðurmálinum, samstundis sum tað eggjar rithøvundum og týðarum at skriva meir og betur. Teir hava sett sær hesi mál fyri tíðarritið:
• at verða miðil fyri skaldskap á føroyskum máli
• at skapa eitt umhvørvi í Føroyum fyri skaldskap
• at bjóða dygdargóðan skaldskap, sum fevnir um allar styttri skaldskapargreinir
• at bjóða altjóða skaldskap á føroyskum máli.
Vit gleða okkum at lesa hvat Vencil, Oddfríður og Arnbjørn fara at borðreiða fyri okkum komandi vikuna.
(IS)


text:
- Tíðindi, mentan og ítróttur
Gylta gullið (5:5)
Tak niður
Hesin partur er millum annað um, tá tiltikni skipapakkin hjá Atla Dam, sála, kemur og hópin av dýrum, stórum og nýmótans skipum verða smíðað ikki minst til uppisjóvarvinnuna.
Vit eru úti á fiskifeltinum við Finnur Fría í august 2013 við Arna Hansen sum skipara. Hann greiðir frá, hvussu fiskurin ferðast og søgulig rætt føroyinga. Hann saman við Tummas Thomsen og 14 øðrum vóru parteigarar á fyrsta Tróndur í Gøtu. Hann kom í 1987 sum partur av skipapakkanum.
Longu í 1990 vóru teir við at missa alt - bæði skip og hús. Stutt áðrenn Atli Dam, sáli doyði, hevði Zacharias Hammer eina langa samrøðu við Atla, um tiltikna skipapakkan. Skipapakkin legði lunnar undir stóru og góðu uppisjóvarskipini vit hava í dag.
Nøkur søgulig og rørandi brót við Atla, sum ongantíð eru víst fyrr. Vit vitja eisini Vónina í Fuglafirði og hoyra um trol- og nótaframleisluna síðani 1971. Lagt til rættis: Zacharias Hammer
Sí eisini


text:
Væleydnaður dagur
Leygardagin 26 september møttus eini 20 ung í nýggja og snotiliga skúlanum á Toftum. Tey sluppu at royna seg í frælsum ítrótti og boccia. Foreldrini vórðu eisini bjóðaði við. Meðan tey ungu spældu, vóru foreldrini til ein fyrlestur. Marjun í Jákupsstovu greiddi frá um týdningin av rørslu, meðan Tóra Ø. Hansen upplýsti um tiltøk og kappingar, ið ÍSB skipar fyri.
Foreldrini sluppu eisini at royna seg í boccia og hetta bleiv ein rættuliga spennnandi kapping. Tað sást, at bæði børnini og foreldur teirra huganaðu sær saman henda dagin. Myndir frá degnum eru at síggja her
Nevndin í ÍSB hevur sett eina ítróttanevnd, sum m.a. skipar fyri tí árliga barna- og ungdómsdegnum. Í nevndini sita Rannvá Jacobsen, Sámal Eyðfinn Akursmørk, Wenzel Olsen og Tóra Ø. Hansen.
Kalendari
Slóðir
Innanlanda
- Ítróttafelagið Smæran
- Ítróttafelagið Svanur
- Ítróttasamband Føroya
- Meginfelag teirra brekaðu
- Javni
- Sjóndepilin
- Deyvafelagið
Nlsk. sambondini fyri brekað
Altjóða sambond


text:
Fríggjakvøldið hevði karismatiski norðmaðurin við sjáldsama sterku og glitrandi djúpu røddini, Sivert Høyem, konsert á Loppen í Christiania. Hann er 38 ára gamal, vaks upp millum 93 fólk í bygdini Bøstrand, á markinum við Sortland í Norðurnoregi, og gjørdist í 1993 kendur í Madrugada, ið var fyrsti norski rokkbólkur, sum kenda bretska blaðið Mojo gjørdi samrøðu við. Tað var í mars í 2004. Altjóða pressan hevur skýrt tónleikin hjá Høyem dark, arctic rock. Orkestrið hjá Sivert Høyem telur Pelle Ossler á gittar, Anders Hernestam frá svenska Joakim Thåstrom á trummur, Per Viberg úr Opeth á keyboards, Stian Westerhus á gittar og Christer Knutsen á piano og Hammond B3.
Við egnum orkesturi er Sivert Høyem í dag millum fremstu nøvn á norska tónleikapallinum. Tekstirnir eru enskir og í 2010 skrivaði hann Prisoner of the Road til tey fleiri enn 43 mió flóttafólkini í øllum heiminum og spesifikt til felagsskapin Flyktningehjelpen, sum varð stovnaður í Noregi í 1946. Eg seti tey trý ørindini úr dramatiska sanginum inn millum bláu myndirnar niðanfyri.
When I go, I go alone
There ain't no one ever looking out for me
Just the sun, my own lean shadow
And the wind out among the trees
Home, it's far beyond long lost horizons
Home I'll never see
For I'll be a prisoner of the road
And I hold no key that will ever set me free
Most humbly on my bending knee
I'm begging you to help me, please
For I'm a prisoner of the road
And I hold no key, I hold no key that will ever set me free
Konsertferðin hjá Sivert Høyem gongur nú til Hellas, sum norðmenn siga um Grikkaland. Har er norski sangarin eitt stórt navn. Við bólkinum Madrugada var hann nummar eitt við útgávuni Deep End.
Í oktober eru Høyem og hansara menn aftur í Noregi og spæla til konsertir. Í 2005 fekk Høyem tríggjar Spellmenn virðislønir, m.a. sum ársins sangari, og konsertplátan Live at Tralfamadore (2005) er mest selda konsertútgava í Noregi. Tá Madrugada helt uppat í 2007, hevði Høyem givið út tvær soloplátur, Ladies and Gentlemen of the Opposition (2004) og Exiles (2006). Fyrsta album eftir Madrugada í egnum navni var Moonlanding (2009), sum eisini vann Spellemenn-virðislønina. Fjórða soloplátan, Long Slow Distance (2011), fevndi um konsertfavorittarnar Blown Away og Give it a Whirl.
Og áhoyraraskarin á Loppen, serliga hin kvinnuligi, trokaði seg tætt upp at karismatiska norðmanninum og sungu hvørja strofu og dansaðu og lýstu hvørja rútmu í sangunum.
Danska duettin Select Captain, tað er Kristian Gaarskjær og Søren Vestergaard, sum er aktuell við The Fear and the Lights, hitaði upp undir lágu bjálkunum í Loppen. Teir báðir sungu og spældu melankolskan rokk á markinum til Americana, Springsteen og spaghettiwestern, við einum gittarljóði, sum svingaði frá Rasmussi Rasmussen til Chet Atkins, Hank Marvin, Mark Knopfler og aftur. Sangirnar og tónleikin lýsa teir soleiðis: "Songs about love, hate, despair, passion, apathy, dreams and desires. Select Captain is a solo project working around simple structures and evocative arrangements, in a universe of melancholy and beautiful darkness." Ein frálík konsert í góðum hølum og besta ferðalagi!


text:
Video: Øll málini í 4. umfari
ítróttur19-04-2017 - 14:51 - Jóanis Nielsen
Við sannførandi 5-1 sigri á EB/Streymi 2. páskadag, staðfesti Víkingur sína støðu sum oddalið í EFFO-deildini. Her ber til at síggja øll málini í 4. umfari í fremstu deildini hjá monnum.
Seytjan mál vórðu skoraði í teimum fimm dystinum í 4. umfari í EFFO-deildini, sum varð spælt 2. páskadag, mánadagin 17. apríl. Og við 5-1 sigri á EB/Streymi, styrktu meistararnir um oddasessin í bestu deildini hjá monnum.
Í Havn spældu HB og B36 javnleik 2-2, og tað sama bleiv úrslitið millum KÍ og NSÍ, sum spældu í Klaksvík. Í Fuglafirði eydnaðist 07 Vestur at fáa síni fyrstu stig í ár, við at vinna 1-0 á ÍF. Fimti dysturin var á Tvøroyri, har nýggja suðuroyarliðið vann 2-0 á Skála.
Í FSF Varpinum niðanfyri ber til at síggja øll tey 17 málini, ið vórðu skoraði í 4. umfari í EFFO-deildini.


text:
Vinkonutúrur til Skálavíkar í vetur
Frálíka tilboði er galdandi hvønn fríggjadag og leygardag í hesum tíðarskeiðum:
Galdandi 27.10.2017 - 25.02.2018
Kom ein túr til Skálavíkar við vinkonunum og hugnið tykkum saman í ein dag. Her fáa tit eitt gott kvøld, góðan mat og hugna í frálíkum umstøðum. Byrjað verður við einum góðum vælkomstdyrkki, og síðani eru grillsmátturnar klárar, kolið er kynt og roykurin ferðast úr grillsmáttunum - nú mangla bert tú og tínar vinkonur. Her fáa tit ein dygdargóðan Pluss grillpakka, sum tit grilla sjálvar. Sí innihald her.
Íroknað er ein nátt í familjukamari til 3-4 vinkonur við dupultsong og koyggjusong.
Vit hava eitt sera gott hugskot, um hvussu tykkara dagur kann leggjast tilrættis:
- Koma til Skálavíkar fríggjadag ella leygardag seinnapart. Sí ferðaætlan hjá Teistanum her.
- Vælkomstdrykkur í matstovuni.
- Hugni og góður matur í okkara frálíku grillsmáttum.
- Bílegg smáttu kl. 17.30 til 20.30 ella 21.00 til 00.00.
- Gerið tykkum dælt av heita uttandura pottinum, annaðhvørt áðrenn ella eftir døgurða.
- Barrin er opin
- Morgunmatur
- Kl. 10.00 morgunin eftir kekka tit út.
Heiti uttandura potturin er upplagdur til høvið. Prísur fyri allan pottin í ein tíma er kr. 235.
Vit hava avmarkað pláss, so tað ræður um at skunda tær at bíleggja.
Set teg í samband við okkum á tlf. 34 59 00 ella skriva á booking@hotelskalavik.fo.
Prísur
Fyri hvønn tá 3 ella 4 gista saman í
fýramanskamari úr kr. 599
Ring og bílegg á
34 59 00


text:
Manglar tær tannlækna, ella ynskir tú at skifta tannlækna, so eru ráð fyri tí. Í Føroyum stendur einum og hvørjum vaksnum persóni frítt at velja sín egna tannlækna. Journalurin fylgir altíð persóninum, og tað er nývaldi tannlæknin ið syrgir fyri at fáa journalin við, um tað er ynskiligt. Tað er ikki altíð neyðugt.
Almenna ískoyti frá Heilsutrygd fylgir eisini sjálvvirkandi við.
Vit taka ímóti nýggjum viðskiftafólki, og tað einasta tær nýtist at gera, er at ringja á telefon 320 320, ella senda okkum eini boð á Facebook ella teldupost á petri@petri.fo
PETRI Tannklinikk
Hjá okkum verður dentur lagdur á tætt og jaligt samskifti við viðskiftafólki, umframt at yrkisliga dygdin er í hásæti. Vit bjóða allar vanligar tænastur innan tannrøkt, krúnur, brýr, protesir, plastfyllingar, kosmetiskar viðgerðir, bleiking, narkosu v.m.
Vit hava eisini drúgvar royndir og kunnu vísa á góð úrslit við parodontosu viðgerðum og tannlæknaótta (odontofobi).
Vit eru í løtuni tríggir tannlæknar, umframt at ein sertannlækni í kirurgi og ein serlækni í anæstesi (narkosulækni) eru knýttir at klinikkini. Fyri vanligu tannrøktini standa tveir sera dugnaligir tannrøktarar, og protesum (handilstenn v.m.) tekur ein tannteknikari sær av, í tøttum samstarvi við tannlæknan.
Ring á telefon 320 320, ella senda okkum eini boð á Facebook ella teldupost á petri@petri.fo


text:
Nýggj skipan er sett í verk, har føroysk læknalesandi fáa framíhjárætt til at taka turnus í Føroyum. Kringvarpið hevur tosað við læknakesandi, ið fegnast um skipanina.
Fríggjadagin bórust tíðindi um, at semja er gjørd ímillum føroyskar og danskar myndugleikar um eina skipan, sum fer at geva føroyskum læknalesandi í Danmark framíhjárætt at taka turnus í Føroyum.
Skipanin er í veruleikanum partur av tilmælunum í menningarætlanini fyri sjúkrahúsverki og arbeitt hevur verið við málinum í eina tíð. Katrin Kallsberg setti landsstýriskvinnuni í heilsu- og innlendismálum, Sirið Stenberg spurning um ætlanina í løgtinginum í summar, og tá greiddi Sirið Stenberg frá, at fundir við danskar myndugleikar vóru ráðlagdir.
Les eisini: Føroysk læknalesandi fáa framíhjárætt at taka KBU í Føroyum
KVF hevur tosað við formannin fyri felagnum hjá læknalesandi í Aarhuus, Niclas Højgaard Eysturoy og hann sigur, at læknalesandi fegnast um skipanina.
– Hetta er eisini eitt tíðarskeið í lívinum, tá ið ein festur røtur. Verður ein verandi búgvandi í Danmark og ikki sleppur til Føroyar eftir útbúgvingina, fær ein børn og festir búgv. Tá kann vera trupult at hála røturnar upp aftur og flyta til Føroya seinni, sigur Niclas Højgaard Eysturoy millum annað við KVF.


text:
Kortlegging av arvamassa hjá silvurfiskinum
Amplexa Genetics og Fróðskaparsetur Føroya hava samstarva um eina verkætlan, við tí endamáli, at kortleggja arvamassan hjá silvurfiskinum
Silvurfiskurin er eitt fyrndargamalt vongleyst skordjór, ið mentist fyri uml. 400 milliónum árum síðani. Silvurfiskurin er sera áhugaverdur, og kortlegging av arvamassanum, kann avdúka spennandi biokemiskar eginleikar hjá hesum frumdjóri.
Elisabet Thomsen, mýlalívfrøði-lesandi á Fróðskaparsetri Føroya, hevur arbeitt við hesi verkætlan sum part av síni bachelorútbúgving. Hon hevur fingið vegleiðing frá Sunnvør K. í Kongsstovu, ph.d.lesandi hjá Amplexa Genetics og Svein-Ole Mikalsen, professara á Fróðskaparsetri Føroya.
Verkætlanin hevur eydnast sera væl. Elisabet hevur millum annað staðfest, at tað eru tvær ættir av silvurfiskum í Føroyum. Hon hevur gjørt eina fyrstu samling (de novo assembly) av arvastreinginum hjá hesum djóri, og eisini hevur hon funnið útav, at arvamassin er uml. 2,5 Gb stórur, næstan líka stórur sum menniskja arvamassin.
Elisabet vardi skrivligu uppgávuna hjá sær 16. juni 2017 og hilnaðist hetta sera væl. Hon fekk sett punktum við útbúgvingina við einum flottum 12 tali.
Stuðlað verkætlanini hava:
Amplexa Genetics
Fróðskaparsetur Føroya
European Molecular Biology Laboratory - European Bioinformatics Institute.


text:
Nú ber til hjá fíggjarliga sperdum familjum í Føroyum at fáa eina hjálpandi hond í samband við barnaføðingardagar.
Øll børn eiga at gleða seg til føðingardagin. Í menniskjum góður tokki fer tí at geva børnum, sum ikki hava ráð at halda føðignardag eina hjálpandi hond.
Tað er m.a. við stuðlinum sum kemur inn í átakinum “Meðan vit bíða” hjá Miðlahúsinum at hetta letur seg gera.
Føðingardagshjálpin innheldur gávukort til matvøruhadil, leikuhandil o.a., sum skal til fyri at halda ein góðan og hugnaligan føðignardag saman við vinum og famillju,
Fíggjarliga sperd foreldur kunnu søkja um føðingardagshjálp á við at senda umsókn umvegis heimasíðuna.


text:
Atlantsflog og ótollaðar vórur síðani 2011: Nú TAKS-FREE
Dan Klein --- 15.04.2017 - 09:52
Taks hevur síðani 2011 hildið uppá, at Atlantsflog hevur útflýggjað ótollaðar vørur, men tá pressan fór eftir málinum, her í 2015, kom Taks til ta løgnu niðurtøðu, at talan eisini var um ein feil. Er talan um Cowerup...
Grein í Oyggjatíðindum, fríggjadagin, 27. november 2015:
Herfyri avdúkaðu vit, at Taks hevði staðfest gjøgnum innlitsbøn, at Atlantsflog , hevði brotið inn á goymsluna, og at felagið hevur útflýggjað ótollaðar vørur, bæði í 2011, og í 2015, men avleiðingarnar verða hildnar í familjuni.
Hvørki landsstýri, stjóri ella nevnd, hava víst tekin um at rætta uppá ella at viðmerkja gølurnar í flogfelagnum. Vit hava verið í samband við Magna Arge, sum ikki vildi gera viðmerkingar til tíðina, hann var stjóri. Tað vildi Jørgen holme, sum avloysti, Magna, heldur ikki, og tað sama var galdandi fyri hansara nevnd, sum enn situr á skýnum, men við nýggjum stjóra.
Og so kemur tollgølan omaná.
Taks skrivar:
Stutt kunnu vit siga, at av tí at Atlantic Airways er skrásett sum flutningsvirki og ikki sum speditørur, so tollavgreiðir felagið ikki vøru yvirhøvur. Av tí sama eru eingir rykkjarar at geva innlit í, og vit kunnu tískil ikki ganga innlitsáheitan tíni á møti. Tó kunnu vit upplýsa, at í sambandi við innlitsáheitanina, hava vit gjørt ein lista yvir vørur í tíðarskeiðnum 1. januar 2000 til 1. oktober 2015, sum Atlantic Airways hevur útflýggjað og sum ikki eru tollavgreiddar. Talan er um 3 ymiskar sendingar, sum eru komnar til landi tann 28. mars 2011, tann 9. juli 2015 og tann 24. september 2015, sum sambært skipanini hjá TAKS eru útflýggjaðar, hóast tær ikki eru tollavgreiddar.
Meira um tollavgreiðslu, sambært Taks:
Vøra, sum Atlantic Airways innflytur, verður innflutt á manifesti. Tá ið manifestið verður uppsplittað og transmitterað, er tað býtt út á speditørar, og tað eru hesir, sum skulu tollavgreiða vøruna.
Víðari er at siga, at tá ið vøra verður innflutt, ger útlendski veitarin eitt vøruyvirlit til Atlantic Airways og speditørin. Á hesum yvirliti stendur tal og vekt á teimum colli, sum innflutt verða, og hetta yvirlit er grundarlagið undir manifestinum hjá Atlantic Airways.
Tá ið flogfarið er komið í Vágar, kannar felagið, um tann vøra er við, sum stendur á manifestinum. Hvørt vøran verður útflýggjað, áðrenn manifestið er uppsplittað og transmitterað til speditørarnar, er ikki so umráðandi, tí tað eru speditørarnir, sum hava ábyrgd av at tollavgreiða hana.
TAKS: Vit tóku feil
Journalisturin, sum fekk innlit í hetta sermerkta tollmál, fekk seinni boð frá Taks um, at tey høvdu gjørt feil. Atlantsflog hevði kortini ikki útflýggja ótollaðar vørur í 2015.
Har er skil í stovninum, men nú hendir tað, at KvF verður tvingað inn í málið, og setir seg í samband við Oyggjatíðindi, og journalistur haðani nevnmir, at hann vil biðja um alment innlit, og so gonmgur tíðin.
Knappliga fær journalisturin, sum fekk innlit í fráboðanina um Atlantsflog og tollgøluna, enn eina fráboðan í samband við innlitsumbønina:
Vit hava enn einaferð eftirkannað listan yvir vørur í tíðarskeiðnum 1. januar 2000 til 1. oktober 2015, sum Atlantic Airways hevur útflýggjað, og sum ikki vóru tollavgreiddar.
Sagt skal vera frá, at sendingin frá 28. mars 2011 eigur heldur ikki at vera á listanum yvir sendingar, sum eru útflýggjaðar uttan tollavgreiðslu.
Talan er um ein feil frá okkara síðu.
HokusPokus, so var ongin tollgøla longur.
Vit vita hvør flokkur umboðar fíggjarmálaráðið, og har eru tey nærløgd við treytaleysum mannagongdum, og hvørt av sínum.
Atlantsflog og ótollaðar vørur síðani 2011, gjørdust knappliga TAKS free.
Aftur ein feilur.


text:
- Tíðindi, mentan og ítróttur
Kavbátaeigari skuldsettur fyri dráp
Eigarin á kavbátinum Nautilus, sum leitað varð eftir í gjár, er nú skuldsettur fyri dráp.
Fyrrapartin skal hann í grundlógaravhoyring, skuldsettur fyri at hava dripið eina 30 ára gamla svenska kvinnu.
Viðurskiftini viðvíkjandi kavbátinum eru rættiliga løgin. Tað, sum miðlarnir í Danmark vita, so sigldi kavbáturin frá Refshaleøen í Keypmannahavn um sjey-tíðina hóskvøldið. Umborð vóru 46 ára gamli Peter Madsen, sum hevur bygt og eigur kavbátin, og 30 ára gamla kvinnan, sum er tíðindakvinna og sum skuldi skriva eina grein um kavbátin.
Men tá kvinnan ikki er komin aftur klokkan hálvgum trý um náttina, gerst unnusti hennara ørkymlaður og boðar myndugleikunum frá. Og so fer ein stór leiting í gongd, har bæði herur og løgregla eru uppií.
Um hálvgum 11 tíðina í gjáamorgun sæst kavbáturin í Køge Bugt.
Herurin fær radiosamband við Peter Madsen, skipara á kavbátinum, sum sigur at hann hevur tekniskar trupulleikar og skal royna at sigla kavbátin í havn. Hálvan tíma seinni fer Peter Madsen umborð á ein privatan skjóttgangandi bát og løtu seinni søkkur Nautilus á sjey metra dýpi.
Seinni í gjár boðaði politiið í Keypmannahavn frá, at Peter Madsen er skuldsettur fyri dráp.
Sjálvur noktar hann seg sekan. Hann sigur, at hann setti kvinnuna av við endan á Refshaleøen um hálvgum ellivu tíðina hóskvøldið. Men ongin hevur sæð svensku kvinnuna, síðan hon um sjey-tíðina fór umborð á kavbátin.
Í dag skal Peter Madsen so í grundlógaravhoyring.
Skip eru hjá kavbátinum, har tey fara at royna at taka hann uppaftur ella stabilisera hann so mikið nógv, at kavarar kunnu sleppa inn í hann.
Kavbáturin Nautilus er ein av heimsins størstu heimabygdu kavbátum. Peter Madsen hevur sjálvur sniðgivið og bygt hann saman við øðrum. Peter Madsen hevur eisini gjørt rakettir.


text:
In: Samrøður18 Sep 2006
Fyriskiparin av Nibe Festivalinum hevur seinnu árini havt nógvar føroyskar bólkar á skránni, og hann er ikki í iva, um stóra týdningin, ið Prix Føroyar hevur fyri marknaðarføring.
Eg haldi, at tað hevði verið øgiliga syrgiligt, um fyrireikararnir góvust við at skipa fyri Prix Føroyum, sigur Peter Møller Madsen, ið seinastu tríggjar Prix Føroyar finalurnar hevur umboðað Nibe Festivalin í Føroyum. Nibe Festivalurin er tann festivalurin, ið hevur havt flest føroyskar bólkar á skránni seinastu árini, líka síðan framførsluna hjá Clickhaze í 2001. Ein framførsla, ið royndi festivalfyriskiparin metur vera eina av størstu tónleikaupplivingunum, ið hann nakrantíð hevur havt.
– Hetta er eisini, ein tann framførslan, ið eg havi fingið flest jaligar afturmeldingar fyri, sigur Peter Møller Madsen í prátinum, ið vit gjørdu við roynda fyriskiparan, áðrenn tað var endaliga staðfest, at Prix Føroyar var avlýst.
Føroysku bólkarnir hava uppiborið luttøkuna
Síðan Prix Føroyar finaluni 2001, hevur Peter Møller Madsen havt eitt serligt forhold til føroyskan tónleik, og hetta er komið bólkum sum Gestir, Eivør, Høgna Lisberg, Brandi Enni og Messell til góðar. Men Peter Møller Madsen leggur dent á, at eingin føroyskur bólkur er komin á skránna uttan at hava uppiborið tað.
– Allir møguligir bólkar bæði danskir og útlendskir vilja fegin luttaka á festivalinum, so eg vænti ikki, at eg hevði havt lagt merki til føroyskan tónleik, hevði eg ikki havt verið til Prix Føroyar finaluna í 2001. Sjálvandi hevði eg ivaleyst havt hoyrt, um Teitur, tí hann er eisini eitt navn her í Danmark, men tað skerst heldur ikki burtur, at fyrstu ferð eg sá Teitur spæla var á Prix Føroyar finaluni í 2001, sigur Peter Møller Madsen.
Sera gjøgnumført og professionelt
– Tær tríggjar Prix Føroyar finalurnar, ið eg havi verið til, hava veruliga gjørt djúpt inntrykk á meg. Eg tosi nógv um Prix Føroyar í Danmark. Fyrst og fremst tí her er talan um eitt konsept, sum heldur. Prix Føroyar er sera gjøgnumført og professionelt fyriskipað. Tað er ikki bara eg, sum haldi tað, tað haldi eg, at alt danska ferðalagið tykist samt um, sigur hann og heldur fram:
– Vit hava havt nógvar rokkkappingar í Danmark, ið eru komnar og farnar – Men eingin hevur varað við. Her haldi eg, at Prix Føroyar er munandi betri fyriskipað. Fyriskipararnir hava veruliga rós uppiborið, tiltakið er veruliga flott.
Ein fantastisk søga
Peter Møller Madsen vísir á, at tað er sera torført at avloysa Prix Føroyar og tann týdning, ið Prix Føroyar hevur fyri føroyskan tónleik.
– Um man veruliga vil út at fortelja hesa fantastisku søguna um tí høgu góðskuna, ið føroyskur tónleikur hevur, so er tað ikki nóg mikið at fara á messur, senda teldubrøv og pressutilfar. Hetta gera so nógv onnur. Har er Prix Føroyar eitt dømi um eina nógv betur tilgongd. Tú tekur fólk við á staðið, og vísir teimum tónleikin í praksis, tað fært tú ikki gjørt betur enn við Prix Føroyum.
Ikki sannførdur av AME
Peter Møller Madsen vitjaði á Prix Føroyar finaluni í 2001, 2003 og 2005, hann er tó ikki sannførdur um, at leisturin, ið varð valdur á AME tiltakinum í 2005 var tann heilt rætti.
– Hesin leisturin klæddi ikki Prix Føroyar so væl. At einans hava tríggjar Prix bólkar í finaluni er ikki nóg mikið, antin gerst tað ov einstátta ella ov skizofrent, ið fjør gjørdist tað t.d. eitt sindur ov nógv ein blúskonsert. Mær dámdi væl tónleikin, men Prix Føroyar datt eitt sindur á gólvið, sigur Petur Møller Madsen og heldur fram
– Annars er hugskotið við at hava teir bestu bólkarnar við fyri at krydda finaluna ikki heilt burturvið, t.d. kundu hesir spælt í millum Prix Føroyar finalistarnar, ið áttu at verið eini 6 í tali, soleiðis fingu miðlarnir og útlendsku gestirnir eisini uppliva teir, sigur Peter Møller Madsen.
Hann greiðir frá, at hann øll árini eisini hevur verið tikin á bóli av hvussu væl framleidd sjónvarpssendingin hevur verið, støðið hevur verið sera høgt.
Fáa tey røttu fólkini til Føroyar
– Nú veit eg ikki, um fíggjarlig atlit eru orsøkin til, at fyrireikararnir nú hugsa um at sleppa Prix Føroyum, men hetta hevði verið synd, sigur Peter Møller Madsen.
– Sjálvt um eitt tiltak ikki ber seg her og nú, so mugu vit eisini hugsa í framtíðar prognosum. Miðlarnir eru jú nógv uppi í Prix Føroyar tiltakinum, og teir hava eina skyldu, at bera nýggja mentan fram fyri hyggjarum og lurtarum sínum. Eg trúgvi eisini, at hetta er við til at geva teimum nýggjar hyggjarar, lurtarar og lesarar, sigur Peter Møller Madsen. Hann heldur eisini, at til hevði borðið at gjørt tiltakið eitt sindur bíligari, uttan at tað fór fyri skeytið.
– Eitt dømið er útlendsku gestirnir, við at gera útveljanina av hesum eitt sindur meira málrættaða, soleiðis, at tú fekst tey heilt røttu fólkini til Føroyar. Kanska havt eitt sindur færri, og so latið tey, ið vitja verið fólk sum veruliga vildu vera við til hetta, sigur hann.
Fyriskiparin av Nibe Festivalinum er als ikki í iva um, hvør besta Prix Føroyar finalan, ið hann hevur vitjað, var.
Hevði bookað eitt endurstovnað Clickhaze
– 2001 hevur eitt heilt serligt pláss hjá mær. Hetta var fyrsta árið, eg var í Føroyum. Kvøldið fyri finaluna var ein pallborðsfundur í Útvarpshøllini. Har vóru útlendingar í tónleikaídnaðinum í pallborðinum, og nógvir tónleikarar og onnur áhugaði vóru komin saman, tá var ein av spurningunum til pallborðið, hvussu føroyskur tónleikur kundi koma víðari. Svarið var, “finn tykkum eina nýggja Bjørk!” Kvøldið eftir upplivdu vit so eina nýggja Bjørk í Clickhaze, greiðir Peter Møller Madsen frá og heldur fram
– Tað er eingin ivi um, at varð Clickhaze endurstovnaður, hevði eg booka tey uttan at blunka.
Hann heldur somuleiðis, at Týr var ein stór uppliving hetta árið.
– Hetta var fyrstu ferð eg vitjaði, og tað er lætt at ímynda sær, at var góðskan ikki so høg, so hevði eg neyvan komið aftur. Tað er sjálvandi deiligt at vitja eitt land sum Føroyar, men vit noyðast at kunna forsvara fyri okkum sjálvi at brúka tíð til tílík tiltøk, og í førinum Prix Føroyar kunnu vit altíð forsvara at luttaka., sigur Peter Møller Madsen at enda.
Hetta er heimasíðan hjá Niels Una Dam, her vera ummæli og annar tekstur hjá mær at finna. Hetta er ikki ein tíðindasíða, so dagføringin verður ivaleyst so sum so


text:
Grønland er heimsins størsta oyggj. Hesa seinastu tíðina hevur stór broyting verið í grønlendska samfelagnum, og siðir og skikkir grønlendinga hava verið ávirkaðir á mangan hátt. Men stórfingna náttúran og harðføra veðurlagið kunnu tó ikki ávirkast av nútíðartøknifrøði. Grønland er í ríkisfelagsskapi við Danmark, og síðan 1979 hava grønlendingar havt heimastýri. Grønlendska stjórnin (Landsstýrið) hevur avgerðarrættin í innlendisviðurskiftum. Fólkið býr í bygdum og býum fram við strondini, mest vestanfyri; har er veðurlagið betri. Har er tað ísfría landið, sum ikki er størri enn Noreg. Landið annars liggur fjalt undir innlandsísinum. Har kann eingin búgva. Úr innlandsísinum skríða nógvir stórir jøklar oman at sjónum. Sjógvurin er grundarlagið undir búskapi grønlendinga, og fiskiskapur er høvuðsvinnan. Nú kanna teir eftir, um ráevni, t.d. olja, jarn, kopar og uran, eru í undirgrundini. Eisini verður kannað, hvussu vatnið úr innlandsísinum kann brúkast í vatnorkuverkum.
Eins og allir grønlendskir býir liggur Nuuk fram við sjónum. Nuuk er størsti býur í Grønlandi og høvuðsstaður landsins. Her eru landsstýrisskrivstovurnar og fyrisitingin, og her kemur Landstingið saman. Nuuk er nútíðarbýur í menning. Nógv fólk flytur av bygd til býin og vónar at fáa lut í vælferðini.
Grønlendingar eru ættaðir frá inuittum, sum fyri o.u. 1.000 árum síðan komu vestaneftir. Grønlendingar kalla landið Kaiaaiiit
Heimsins størsta friðaða øki er Norður- og Eysturgrønlandi, o.u. 972.000 km2.
Grønland er partur í norðuramerikanska meginlandinum, og er sambindingarliður í Norðuratlantshavi millum Amerika og Evropa. Einki land er nærri Norðurpólinum enn Grønland. Har smalast er um sundið millum Grønland og Kanada vestanfyri eru bara 30 km. Grønlandsfjørður, millum Grønland og Ísland eystanfyri, er 300 km breiður.
Grønland er fjallaland, men 4/5 eru fjaidir undir ísi. Í einar tvær mió. ár hevur meginparturin av Grønlandi ligið undir innlandsísinum. Í Miðgrønlandi er ísurin í fleiri støðum meira enn 3 km tjúkkur. Á hvørjum ári legst meiri kavi, og hann bráðnar ikki, tí har er altíð so kalt. Kavin verður trýstur saman og verður til ís. Jøklar skríða oman at strondini, har ísurin bráðnar ella brotnar av jøklinum og rekur burtur sum ísfjøll.
Innlandsísurin kemur nógva staðni heilt oman at strondini. Tað brotnar burtur av ísinum, tá ið jøkulin kálvar, og ísfjøllini reka so við streyminum suður við landinum, suður á Hvarvið, og so norður við landinum vestanfyri. 9/10 av einum ísfjalli eru undir, og kunnu tey tí vera til stóran bága fyri skipaferðsluna.
Bara fáir grønlendingar hava sæð hvítabjørn, har hon vanliga heldur til. Hvítabjørnin er størsta landdýrið í Grønlandi, og føði hennara er mest kópur. Nú eru helst ikki fleiri enn 10.000 hvítabjarnir eftir í Grønlandi. Tær flestu halda til í Melvillebugi í Vesturgrønlandi, har fólk ikki kemur. Eitt hvítabjarnarskinn kostar fleiri túsund krónur, men hvítabjørnin er vard við veiðu- og friðingarviðtøkum, so hon verður ikki oydd.
Í tí gamla veiðimannasamfelagnum hevði kópurin ógvuliga stóran týdning. Allur kópurin kom til sættis. Skinnið varð brúkt til klæði, tenninar til prýðislutir, soymið at seymað við og annað, og tvøstið ótu teir. Enn veiða grønlendingar kóp, sum teir altíð hava gjørt. Tó brúka teir byrsu nú og ikki skutil. Kópaskinnini verða garvað á garvingarvirkinum í Qaqortoq. Nógv verður seymað burtur úr kópaskinnum.
Um flogvøllin í Syðra Streymfirði er samband hvønn dag við umheimin og teir grøniendsku flogvøllirnar.
Kelda: Heimur okkara - Alfrøði 1. Bókadeild Føroya Lærarafelags og Føroya Skúlabókagrunnur. Tórshavn 1992.
Høvuðsstaður:
Nuuk
Vídd: 2.176.000 km2
Fólkatal: 57.670
Alment mál:
grønlendskt og danskt
Átrúnaður:
kristindómur
Stýrsilag:
fólkaræðið, fleirflokkaskipan. Sjálvstýri - Grønland er í ríkisfelagsskapi við Danmark og Føroyar
Gjaldoyra: danska krónan (DKK)


text:
29. mai 2017Nr. 72
Løgtingslóg um filmshús
Samsvarandi samtykt Løgtingsins staðfestir og kunnger løgmaður hesa løgtingslóg:
Endamál og uppgávur
§ 1. Filmshúsið skal vera ein savnandi depil og røkja uppgávur, sum birta upp undir film sum vinnu, íroknað:
1) Ráðgeva og leiðbeina føroyskum filmsfólkum og verða savningarstaður fyri føroyska filmsumhvørvið.
2) Marknaðarføra føroyskan film uttanlands, marknaðarføra Føroyar sum filmsland og veita ráðgeving í sambandi við filmsframleiðslur.
3) Virka fyri at hækka førleikastøðið innan filmsframleiðslu í Føroyum.
Leiðsla
§ 2. Leiðslan av Filmshúsinum er hjá einum stýri við trimum limum, sum landsstýrismaðurin tilnevnir, harav ein eftir tilmæli frá Mentamálaráðnum og ein eftir tilmæli frá Felagnum Føroysk Filmsfólk.
Stk. 2. Landsstýrismaðurin ásetir samsýning til leiðsluna.
Virksemi og umsiting
§ 3. Landsstýrismaðurin ásetir í kunngerð nærri reglur um virksemi og umsiting av Filmshúsinum, og um at skrivstovuhaldið verður lagt til skrivstovu, sum landsstýrismaðurin skipar.
Kæra
§ 4. Fyrisitingarligar avgerðir, sum Filmshúsið hevur tikið, kunnu kærast til landsstýrismannin innan 4 vikur eftir, at avgerðin er tikin.
Gildiskoma
§ 5. Henda løgtingslóg kemur í gildi dagin eftir, at hon er kunngjørd.
Í Tinganesi, 29. mai 2017
Aksel V. Johannesen (sign.)
løgmaður


text:
Stór veitsla í samband við at Sandavágs kirkja fyllir 100 ár
mentan28-04-2017 - 22:54 - Jóanis Nielsen
Nú sær út til, at tað er klárt til stóra hátíðarhaldið í samband við at Sandavágs kirkja verður 100 ár.
Leygardagi 29. apríl eru liðin 100 ár, síðan kirkjan í Sandavági varð vígd. Sunnudagin 30. apríl verður stórt hátíðarhald í bygdini.
Gudstænasta verður kl. 11. Skráin er henda:
Præludium – Mattias Kapnas
Sálmur: Smáar aldur fjøru randa
Kollekt/lestur – Marjun í Kálvalíð
Vágkórið
Uni Næs dómpróstur
Sálmur: Frelsarin hirði mín góður er
Prædika – Inga Poulsen Dam
Solosangur – Katrin á Borg
Sálmur: For Harrans orð, ið sum ein sól
Vágakórið
Kollekt, signing – David Johannesen
Sálmur: Tú alfagra land mítt
Postludium – Mattias Kapnas
Klaver – Mattias Kapnas
Urga – Bjarki Johannesen
Trombon – Finnur Joen-Jacobsen
Rúmast ikki øll í kirkjuni, ber til at síggja og hoyra gudstænastuna í Meinigheitshúsinum, so at ongum nýtist at setast aftur.
Eftir gudstænastuna verður døgurði í ítróttahøllini á Giljanesi.
Inni í høllini verður eisini myndaframsýning, sum lýsir søguna hjá kirkjuni hesi 100 árini. Tað eru Hanna og Jóhannes Dam Hansen í Miðvági, sum hava lagt framsýninginagjørt til rættis.
Klokkan 18 verður fjølbroytt konsert í kirkjuni.
Tey, sum fara at spæla og syngja, eru:
Barnakór
Tær fýra: Jensia H. Kjærbæk, Ingrid H. Petersen, Jóhanna Sofía Petersen og Henrietta Midjord
Jórunn Gudmundsen
Bjarta Arge
Ólavur Jacobsen
Katrin á Borg
Mattias Kapnas
Elin Brimheim Heinesen
Óluva Dam, Jensia Dam, Dorthea Dam
Vágakórið
Øll eru hjartaliga vælkomin


text:
Fyrsti prosamaður okkara, ið skrivar rættiligar stuttsøgur og ritroyndir er Sverri Patursson. Sverre Patursson varð borin í heim í Kirkjubø í 1871 og var yngri bróðir teirra Jóannesar og Súsonnu Helenu. Hann fekk eins og systkini fyrsta lærdóm sín heima á garðinum og fór seinni í realskúlan í Havn. Her treivst hann als ikki; hugurin stóð til bygdalívið við arbeiði í bø og haga, við fjallgongu, bakkaferðum og útróðri, 14 ára gamal fór hann úr skúlanum uttan at taka nakað prógv.
Í 1891 fór hann á Vallekilde háskúla í Danmark, men hann treivst ikki væl har og leitaði sær aftan á stuttan steðg til Noregs, har hann ferðaðist víða og gjørdi seg kendan við mong landsins viðurskifti.
Heimafturkomin í 1895 skipaði hann eftir norskari fyrimynd fyri at stovnseta ungmannafelagið »Sólarmagn« — hitt fyrsta av sínum slag í Føroyum.
Felagið hevði limir úr Kirkjubø og av Velbastað, helt kjakfundir og veitslur og gjørdist fyrimynd hjá øðrum ungmannafeløgum, ið nú vórðu stovnsett víða um landið.
Sverri gjørdi nógv av at ferðast. Tú hitti hann á ungmannafelagsfundum í Noregi, har hann helt røður um føroysk viðurskifti, tú hitti hann sum húskall á gørðum í Svøríki og Týsklandi, og hvar hann kom, skrivaði hann í bløðini upplýsandi greinar um Føroyar.
Seinnu árini støðaðist hann meira heima í Føroyum, har hann umframt at luttaka í øllum vanligum arbeiði, eisini var kendur sum blaðmaður og rithøvundur.
Sverre Patursson doyði í 1960.
Bókmentaverk
Tað er einki at ivast í, at tann skaldskapur, vit á prenti kenna frá hond Sverra, bert er ein lítil partur av tí, hann legði úr hondum.
Fyrst er at siga, at tað tilfarið, hann skrivaði á fremmandum máli í útlendsk bløð, er størri í rúgvu enn føroyska tilfarið, og harnæst eigur ikki at verða gloymt, at hann sjálvur greiðir frá, at einaferð hann kom heim aftur í býli sítt í høvuðsstaði
Noregs, Kristiania, aftan á drúgva burturferð, hevði vertskonan selt kistuna, hann har hevði standandi við bókum og skrivaðum tilfari, og hóast dúgliga leitan kom eingin kista aftur í aftur, og har mundi mangt virðismikið fara fyri skeyti.
Tað man bera til at skifta viðgerðna av bókmentavirki hansara sundur í tvey: Blaðmaðurin Sverre Patursson og rithøvundurin Sverre Patursson.
Fyrr er nevnt, at Sverre sum blaðmaður var kendur víða um lond og legði hóp av tilfari úr hondum. Her verður ikki røtt meira um hetta tilfar, heldur snúgva vit okkum at føroyska blaðtilfari hansara.
Tað byrjar við fjúrtandadagsblaðnum »Fuglaframa«, ið kom á fyrsta sinni 12. apríl 1898.
Einki man vera at ivast í, at hetta nýggja blaðtiltakið beinleiðis hevur samband við klovningin, sum málstríðið gjørdi í Føringafelag. Jóannes bóndi hevði í 1896 sagt seg úr felagnum, og frá 1. januar 1897 nýtti »Føringatíðindi« broytingarstavsetingina. Blaðið »Fuglaframi« varð skrivað við stavseting Hammershaimbs og gjørdist málgagn hjá hesum málbólkinum, fyrst og fremst hjá Jóannesi Patursson. Ikki er tað sørt heldur, at høgg fullu millum hesi bæði føroysku bløðini, sum hugsjónarliga kortini høvdu nógv felags.
Sjálvt navnið »Fuglaframi« er lænt úr kenda táttinum »Fuglakvæði«, har Nólsoyar Páll, yrkjarin, letur tjaldrið siga við rovfuglarnar »Altíð søkti eg fuglaframa«.
»Fuglaframi« kom regluliga í 4 árgangum, men í nr. 6 í 5. árgangi 8. juli 1902 sigur Sverre »Farvæl«, ikki knarrandi um vána undirtøku, men bjartskygdur vónar hann, at steðgurin bert verður fyribils, og hann fegnast um tey framstig, verið hava hesi árini, blaðið hevur starvast. Steðgurin varð varandi, men tað merkti ikki, at Sverre legði penn úr hond. Eitt skeið, 1911 — 12, var hann blaðstjóri á Tingakrossi, og alla sína tíð lívgaði hann føroysku bløðini við greinum so av og á.
Rithøvundurin Sverre trínur fram fyrst og fremst í teimum báðum bókunum »Fuglar og fólk« 1935 og »Fram við Sugguni«, sum kom út á 100 ára degnum í 1971. Tað nógva av innihaldinum í hesum bókum var prentað áður, sumt í bløðum, sumt í bókini »Dagdvølju«, ið Sverre læt úr hondum í 1901.
Eftir skrivingarhátti og innihaldi ber til at skifta hetta prosatilfarið sundur í fýra bólkar. Ein er stubbarnir í háfloygdum stíli, sum lovprísa vakurleika landsins: »Fagra land. Føgru oyggjar. Fjallbygda heim«, annar telur frásagnirnar um fuglalív í Føroyum. Fáur, helst eingin føroyingur, hevur sýnt fuglinum so stóran alsk sum Sverre, og á hesum øki er hann hin tolni eygleiðarin — brotið »Vetrarfuglur í Kirkjubø« er fullgott prógv um hetta.
Triði bólkurin fevnir um blaðmannakent arbeiði, har høvundurin nýtir samrøðuformin í frásøgum sínum. Eitt dømi um slíkt verk er frálíka frásøgnin um útróðrarmannin Jóan Karl á Skála, ein stubbi, ið átti at tænt eisini nútíðar blaðmonnum sum fyrimynd.
Fjórði og seinasti bólkurin eru stuttsøgurnar við óbrotnari gongd úr enda í annan. Her minnast vit serliga hina syrgiligu »Íslandsferðina«, ið man vera ein hin elsta stuttsøgan, skrivað á føroyskum, og »Ábal«, sum við sínum djúpu sálarlýsingum var eindømi í føroyska søguheiminum tá á døgum.
Av øðrum ritverkum hansara nevna vit »Nøkur orð um hin føroyska dansin« 1908, politisku ritini »Móti loysing« 1925 og »Landaskipan og fíggjarlig viðurskifti í frístátinum Føroyar« 1928, og Fuglameingi er landsvirðið« 1948.
Í 1914 kom týðing hansara av Robinson Kruso eftir Daniel Defoe. Noregs Ungdomslag bar kostnaðin av bókini, ið varð send øllum skúlabørnum í Føroyum.
Fleiri ferðir hevur verið nevnt, at Sverre var íðin ferðamaður. Í 1932 tók hann saman við øðrum stig til at stovnseta Føroya Ferðamannafelag, har hann var formaður drúgt áramál.
Fuglavinur sum hann var fekk hann í lag serligt grækarismessuhald at bjóða flytifuglinum vælkomnum aftur til landa.
Týðingin av Robinson Kruso var fyrsta barnabók, ið prentað varð á føroyskum. Hon kom í 1914.
Úr: Árni Dahl: Bókmentasøga I-III. Fannir. 1980-83.


text:
6 Tí hevurt tú yvirgivið fólk títt, hús Jákobs, av tí at teir veri seg fyltir upp úr eystri (1), og eru spásagnarmenn (2) eins og Philistarnir, og teir nøkta seg í børnum fremmandra (3).
7 Teirra land eisini er fult av silvuri og gulli (4), eiheldur er nakar endi á dýrgripum (5) teirra; teirra land er eisini fult av hestum (6), eiheldur er nakar endi á vagnum (7) teirra:
8 Teirra land eisini er fult av avgudum (8); teir tilbiðja verk (9) egnu handa sína, tað sum teirra egnu fingrar hava gjørt (10):
9 Og hin meinigi (11) maðurin boyggir seg niður, og hin mikli (12) maðurin eyðmýkir seg: tessvegna fyrigev teimum ikki.
( Esaiah 2:6—9 FKJ )
- Geva gætur eftir eysturlendskari hugsan, heimsspeki og trúgv; t.d. yoga og católskar kleystursdisplinir frá svartastu miðøld, áðrenn gleðiboðskapar ljósið kom fram við Lutheri (Beintframligt skot til Baals prestin Debes í grumsaðu Lindini)
- Spásigarí, spiritisma, clairvoyance og annar tessháttar devulskapur
- Giftast við fremmandum (heidnum), fremja hordóm, sodomi, enntá barnamisbrúk osv.
- Materialisma er teirra metta
- Dýrgripir eru teirra fragd
- Landið er ovurfult av bilum, (minst ein til hvønn íbúgva)
- Aldri nøgdir við bilarnar og JEEParnar, sum teir hava; ongantíð nóg flottir
- Landið fult av avgudum: rokk stjørnur, Oprah, Joel Osteen líknandi úlvar, fótbólts stjørnur, flatskermar, films stjørnur osv.
- Teir tilbiðja sítt egna arbeiði, teirra háttelskaða starv, og teirra agnu avrik
- Teir tilbiðja tað, teir sjálvir gera, “eg gjørdi hetta”, er teirra hægsta mál
Meinigi maðurin (húsbóndin) stendur ikki sterkur, men boyggir seg undir trýst frá demoniseraða, brølandi reyðsokkinum í SS styvlum og ..
- .. teir, sum skuldu verið miklir leiðarar í samfelagnum, eyðmýkja seg sjálvar, í staðin fyri at standa sterkir í leiðsluni; og soleiðis fer eitt land út í fráfall og avgudatilbiðjan, sum Harrin víst yvirgevur; (sí vers 6).


text:
Næmingur av Giljanesi
24. februar 2015
Lóa Andorsdóttir, ið er av Skúlanum á Giljanesi, hevur veri í starvlæru herúti í tvær vikur. Lóa fekk roynt eitt sindur av hvørjum.
Hon hjálpi sjálvsagt til í fjósinum og í skinnarbeiði. Smákálvar eru komnir av Sandi, so tá er gott við fólki, ið eru røsk at hjúkla væl um teir- tað fall Lóu m.a. í lut. Eisini var hon røsk at taka hond um rossini saman við Døgg.
Lóa er dugnalig við tvørfloytuni, so tað var eisini stuttligt at hoyra Lóu á tvørfloytu spæla saman við Døgg og Sprota á violin.
« Aftur


text:
Ger ES brotsverk móti Grønlandi fyri 400 mió kr árliga?
- Ljóðbrot úr sendingini "Andøvsløtan"
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Ongir pengar úr Kollafirði til Hollands
Samrøða: Høgni Hoydal, um fiskivinnunýskipan
Íslendsk innrás á Tvøroyri við útbúnaði til Varðan Pelagic
Nú innrætta teir íbúðirnar á Biskupstorginum
Hugnaløtan 1 - Gestur: Victor Dánjalsson
Tá hini altíð hava skuldina - og vinna, fakfeløg, leik og lærd verða ákærd fyri konspiratión og valdstøku
Havrannsóknarskipið verður smíðað á Skála
Brúgvin 69 - 2017-11-13
Svimjingarhøll í Runavík
Hann gjørdist 1,5 mia. kr. ríkari í gjár
Tað verður teskað í krókunum
Hesin íslendski drongurin, við autismu, hevur serlig evnir
Miðflokkurin setir stór krøv til samgonguna
R7, Oyggjatíðindi og VP hava best fjølmiðlasið
Kvotukongar umhugsa at krevja endurgjald frá statinum
Tvístøða kjaksending 21
Myndir frá landsfundinum hjá Fólkaflokkinum
Fólkaflokkurin nýggja stevnuskrá
Gleðast fyri hosurnar
Risastórt teldutreff í Hoyvíkshøllini
Avdúking av standmynd
Vága Floghavn skal hava nýggjan stjóra
Jól við Løkin konsert útseld eftir 57 sekundum
Jenis kunnar seg um kanabis
Samband
Postboks 226
FO-600 Saltangará


text:
Tíðindaskriv
06.09.2017 - 09:16
Ein nýggj framsýning er nú at síggja í framsýningarhølinum í gongini á veghæddini í Mentamálaráðnum við Hoyvíksvegin.
Talan er um tvey av innkomnu uppskotunum um, hvat økið og bygningarnir í Hoydølum skulu nýtast til, tá studentaskúlin og HF skeiðið flyta í Glasir í Marknagili.
Tilsamans 46 uppskot komu inn, tá Mentamálaráðið heitti á fólk um at siga sína hugsan, og tvey av uppskotunum høvdu – umframt skrivliga frágreiðing – eisini visuelt tilfar, sum undirbyggir uppskotini.
Talan er um uppskotið hjá Zeta arkitektum, sum í samstarvi við Bústaðir ætla at nýta høvuðsbygningin til íbúðir í ymsum støddum og ein barnagarð, Sanatorie til matstovu og leigukømur, umframt at gera ein kreativan verkstað í Nýggja Húsi.
Hartil er ætlanin at nýta ein part av sjálvari fløtuni til at gera heilt smáar leigugarðar, har fólk kunnu velta epli ella annað grønmeti. Eisini er ætlanin at gera smáar gøtur runt um í økinum. Tekningarnar hjá Zeta arkitektum eru hongdar upp, umframt at eitt lítið modell av ætlanini er sett fram.
Eisini LISA hevur gjørt ein bókling, sum vísir teirra ynski um at skipa ein listadepil í Hoydølum. Hesin bóklingurin liggur somuleiðis frammi til fólk at síggja og blaða í.
Sí: Listafólk ynskja sær Hoydalar
Av tí, at uppskotini um Hoydalar hava áhuga millum fólk, kunnu hesi bæði uppskotini, ið sum tey einastu hava visuelt tilfar, nú síggjast í framsýningarhølunum hjá Mentamálaráðnum.
Gerast skal vart við, at hóast almenningurin nú fær høvi at síggja hesi bæði uppskotini, er avgerð enn ikki tikin um, hvussu Hoydalar skal nýtast framyvir – og framsýningin gevur ikki fyrimun í viðgerðini av málinum.
Framsýningin verður tikin niður aftur um tvær vikur.


text:
Jóhann Mortensen 13.05.2017 (07:05)
Náttúruoyðingin á Sund og við Sundsá 4
Skulu koyra 60.000 grótlastir á landsvegnum inn á Sund
60.000 lastbilar við gróti eftir landsvegi. Tað ljóðar øðiligt. Men tað ætlar Tórshavnar kommuna at flyta úr tunnilsmunnanum á Hvítanesi inn á Sund. Hetta er ein annar neiligur partur í náttúruoyðingini hjá formanninum í vinnunevndini og havnameistaranum á Sundi.
Talið byggir á upplýsingrnar, sum havnameistarin gav í síni jánkasligu grundgeving á borgarafundi í Kaldbak í jólavikuni. Jólagávan frá honum og kommununi vóru millum 500.000 og 600.000 rúmmetrar av tunnilsgróti.
Harafturat byggir talið 60.000 lastir á ta støðu, at lastbilarnir taka 10 rúmmetrar. Taka teir 20 rúmmetrar, er talið bara 30.000 lastbilar.
Men vit skulu hava í huga, at talan er um ein landsvegatein, har nógv ferðsla er. Í 2012 koyrdu oman fyri 6000 bilar á hesum vegnum um samdøgrið. Ikki á nøkrum vegi er so nógv ferðsla. Vit, sum dagliga koyra henda vegin, vita, at ferðslan er nógv økt. Tað verður ikki hugaligt at liggja í reyvini á øllum lastbilunum, sum skulu koyra hesar stóru grótlastirnar. Og allar vandamiklu yvirhálingarnar, sum fara at verða gjørdar hvønn dag!!!
Men líka so lítið, sum Tórshavnar býráð hevur havt náttúruoyðingina í huga, líkaso lítið hevur Tórshavnar býráð havt ferðslu- og flutningsspurningin í huga.
Hvat sigur Landsverk og Ferðlutrygd til henda flutningin? Hann kann neyvan skírast lættur, men helst vandamikil? Á Landsverki undrast verkfrøðingar yvir, at teir einki vita um hesa ups-loysnina - ”hovsa-loysnina”.
Ein loysn, sum byggir á øvundsjúku um, at eysturoyingar máttu ikki fáa tunnilsgrótið Streymoyarmegin.
Eg eri kunnaður um, at tá norska byggifyritøkan NCC kom til okkara náttúruvakra land, sum Havnar býráð ætlar at oyðileggja ein størri part av, ætlaði NCC at leggja eina ”spunskei” í Sandvíkum og flyta tunnilsgróti við grótprámi til annað stað. Eysturoynna, er mær sagt.
Eisini frættist, at bóndin á Hoyvíksgarði varð biðin at koma í Sandvíkar at meta um ætlanina. Tað sigst, at hann mælti NCC í staðin at leggja eina ”spunskei” í Ryssugili. Hetta gilið er beint niðanfyri alla náttúruoyðingina á Hvítanesi. Tað merkir nærri tí lovaðaða holinum. Og við hesi loysnini varð ikki neyðugt at fara niðan á landsvegin. Verkfrøðingurin hjá NCC helt hesa loysnina vera nógv betri, hóast veðrið óivað onkuntíð kundi seinka grótflutninginum.
Men eftir tí, sum menn siga, kom fjáltur á teknokratar, byrokratar og politikkarar í høvuðsstaðarkommununi, tá tað frættist, at grótið skuldi flytast inn á Skálafjørðin. Havnin mátti fáa fatur á grótinum. So heldur oyðileggja náttúruna á Sundi. Og tað samtykti so ein meiriluti í býráðnum síðst í november. Við vælsignilsi frá friðingarmyndugleikanum, sum ikki tímdi at fara inn á Sund. Men uttan at spyrja ta demokratiskt valdu Kaldbaksnevndina. Hon skal annars hoyrast í øllum málum, sum hava samband við Kaldbaksfjørð.
So at siga allir borgarar í Kaldbak skrivaðu undir eitt mótmæli ímóti náttúruoyðingini á Sundi. Kaldbaksfólk vilja varðveita náttúruna á Sundi. Kaldbaksfólk halda, at tá 8-9 kilometrar av fjøruni framvið fjørðinum eru farnir undir grót og veg, skal tað, sum eftir er, varðveitast. Er náttúran fyrst oyðiløgd, vendist ikki aftur. Tá slík inntriv – irreversiblar ætlanir – skulu fremjast í verki í upplýstum og demokratiskum samfeløgum, har tey hava virðing fyri náttúru- og umhvørvi, verða ætlanirnar væl og virðiliga viðgjørdar og vendar. Eisini verða allir partar hoyrdir. Men er á landi er virðingin hjá summum teknokratum og politikkarum fyri náttúru og fólki sera lítil. Eins og í óupplýstum samfeløgum verða slík ups-mál skrumblað ígjøgnum.
Vónandi vakna fólkavaldu politikkararnir í Tórshavnar býráð. Vónandi ásanna teir, at teir eru valdir at tæna borgarunum. Eisini teimum í Kaldbak, sum ikki vilja hava eitt vinnuøki hinumegin fjørðin. Og ikki bara tæna teknokratunum og byrokratunum, sum tykjast at hava alt ov nógv vald í Havnini.
Góðu býráðspolitikkarar. Gamla grótkastið á Sundi er og hevur verið ein stór skomm. Vilja tit eisini hava ein slíkan minnisvarða reistan eftir tykkum?
Í Niðaru Soylugørðum í Kaldbak tann 11. Mai 2017
Jóhann Mortensen
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
June-Eyð Joensen og 3. flokkur í Skúlanum við Streymin
Indlæst på færøsk af Teitur Joensen & 4. Flokkur í Skúlanum við Streymin
Hans Andrias Djurhuus verður nevndur “Føroya kærasta fólkaskald”. Allir føroyingar kenna onkrar av barnarímum hansara.5
Hans Andrias Djurhuus varð føddur 20. oktober 1883 og doyði 6. mai 1951. Hann gjørdist 67 ára gamal.7
Hans Andrias vaks upp í Áarstovu í Havn. Pápin var útróðrarmaður, og mamman tók sær av heiminum. Familjan livdi undir fátøkum korum, men tey høvdu stóran áhuga fyri mentan og søgu.9
Hans Andrias var beiggi ein annan kendan føroyskan yrkjara, J.H.O. Djurhuus, og teir báðir verða nevndir Áarstovubrøðurnir.11
Hans Andrias gekk á Føroya fólkaháskúla. Har lærdi hann um føroyskt mál og føroyskar bókmentir og byrjaði tá at yrkja á føroyskum.13
Síðani fór hann á læraraskúla, og hann var lærari bæði í fólkaskúlanum, realskúlanum og á læraraskúlanum.15
Hans Andrias var eitt sera virkið skald. Hann skrivaði yrkingar, sálmar, sangir og rímur, og hann skrivaði eisini stuttsøgur, ævintýr, sjónleikir og eina skaldsøgu.17
“Gakk tú tryggur” er kendasti sálmur hansara. Hann verður nógv sungin bæði í skúlunum og í kirkjunum í Føroyum. Fyrsta ørindi ljóðar soleiðis:21
“Gakk tú tryggur fram við góðum treysti, allir ljósir einglar fylgja tær. Harrin, hann er vinur tín hin besti, hansar eyga allar vandar sær.”23
Kendasta barnaríma hansara er “Dukka mín er blá”. Hana kenna øll børn í Føroyum. Hon ljóðar soleiðis:25
“Dukka mín er blá, hestur mín er svartur, ketta mín er grá, máni mín er bjartur, gyllir hvørja á. Og ein summar dag, fara vit at ferðast langa leið av stað, tá skal dukkan berast, tá er systir glað.”
Foto/ Myndir/ Asseq/ Valokuva:
S1+20+26: June-Eyð Joensen
S4: Commons.wikimedia.org
S6: Stefan Nielsen
S8: British Library - 1898 - commons.wikimedia.org
S10+12+14+16+18+24+28: Postverk Føroya - Philatelic Office - commons.wikimedia.org
S22: Lea Mariusardóttir


text:
- Tíðindi, mentan og ítróttur
300 fleiri eru flutt til Føroya seinasta árið
Fólkatalið veksur í Føroyum.
Tað vísa tøl hjá Hagstovuni, sum hevur tikið saman um gongdina í fólkatalinum fyrsta ársfjórðingin í 2015.
Nú eru munandi fleiri, sum flyta til Føroya, enn úr Føroyum. Flytingin millum Føroyar og útlond vísir eina nettotilflyting til Føroya, og burðartalið er framvegis á einum høgum stigi, skrivar Hagstovan.
Frá 1. apríl í fjør til 1. apríl í ár er fólkatalið vaksið við 531 fólkum. Burðaravlopið, sum er munurin millum talið av føddum og deyðum, var 231, og nettotilflytingin til Føroya var 300.
Hagstovan staðfestir, at burðaravlopið, fráflytingin og tilflytingin er høvuðsorsøkin til góðu gongdina í fólkatalinum.
Fólkatalið í Føroyum er nú 48. 795 fólk.
Sí eisini


text:
USA nú góðkent seks barlastvatnskipanir
Amerikanska sjóverjan hevur nú góðkent tilsamans seks skipanir til reinsing av barlastvatni í amerikonskum sjógvi. Í síðstu viku gav US Coast Guard sína seinastu blástempling, ið slóðar fyri, at ein barlastvatnskipan í roynd og veru kann brúkast um allan heimin.
Tað er grikska Erma First, sum hevur fingið sína skipan góðkenda, upplýsir amerikanska sjóverjan. Sostatt hevur sjóverjan nú góðkent skipanir hjá tilsamans seks feløgum, teirra millum norska felagið Oceansaver, sum fyrr í ár fór á húsagang. Felagið gav útsetingina hjá IMO av reglunum skyldina.
Í august góðkendi sjóverjan barlastvatnskipanina hjá amerikanska Ecochlor, og í summar fekk eisini kinesiska Sunrui - sum Norden hevur valt sum sín veitara - amerikonsku góðkenningina.
Aðrar skipanir á góðkenda listanum hjá amerikonsku sjóverjuni eru frá svenska Alfa Laval og norska Optimarin. Í løtuni viðger sjóverjan eina umsókn frá suðurkoreanska Samsung Heavy Industries, stendur á heimasíðuni hjá sjóverjuni.
Millum danskar veitarar av barlastvatnskipanum eru Desmi Ocean Guard og Bawat.
Kelda: shippingwatch.dk


text:
Føroysk ítrótt hevur tørv á at fáa eina munandi hægri játtan komandi árini. Í mong ár hevur als einki samsvar verið millum tørv og játtan. Tí rópar Ítróttasamband Føroya nú varskó. Ein umfatandi tørvsmeting er latin almennu myndugleikunum, sum kann nýtast, tá ið arbeiðið við Løgtingsins fíggjarlóg fyri 2016 byrjar.
-Í 2008 gjørdi ÍSF eina kanning av virðinum av samlaða sjálvbodna arbeiðinum í føroyskari ítrótt. Sjálvbodna arbeiðið varð tá mett at vera 46 milliónir krónur. Verða hesar 46 milliónir krónur samanbornar við tær uml. 7 mió. kr. sum ÍSF fær á løgtingsfíggjarlógini um árið, sæst týðiliga, at samsvar als ikki er millum tørv og játtan, sigur Petur Elias Petersen, forseti í ÍSF,
Í tørvsmetingini, sum er latin almennu myndugleikunum, verður millum annað víst á, at tað er neyðugt at byggja nýtt ÍSF hús, at játtanin til virksemið hjá sersambondunum eigur at hækka og at fleiri pengar mugu setast av til ÚRVAL skipanina og altjóða puljuna.
-Felagsskapur okkara er væl og virðiliga grundaður á góð og sunn virði, sum hava týdning fyri alt Føroya fólk Játtanin til ÍSF er ikki ein útreiðsla á fíggjarløgtingslógini. Játtanin til ÍSF er ein íløga í vælveruna. Eisini er hetta ein íløga í ein felagsskap, sum við stoltleika, roysni og brøgdum umboðar Føroyar í altjóða høpi. Tað er neyðugt við einari hægri játtan, soleiðis at vit megna at møta krøvunum, sum nútíðin og framtíðin setir okkum, heldur Petur Elias Petersen.
Tørvsmetingin, sum er latin almennu mynduleikunum, kann heintast her


text:
Rockhetjurnar eru klárar til Vágsbø
Joe Lynn Turner og Eric Martin fara at framføra eina perlurekkju av rockhittum á Vágsbøi í kvøld.
Joe Lynn Turner hevur gjøgnum eitt langt tónleikalív spælt við nøkrum av mætastu rockbólkunum í søguni. Serliga kendur er hann sum sangari í Rainbow, men eitt skifti var hann eisini við í Deep Purple.
Eric Martin var sangari í rockbólkinum Mr Big, sum hevði nøkur risahitt fyrst í 90’unum.
Í kvøld fara teir báðir at framføra sínar bestu sangir saman við einum væl spælandi rockorkestri.
Bæði Joe og Eric komu til landið í gjár, og teir hava brúkt seinasta døgnið til at hyggja seg um, hitta fólk og annars løða upp til framførsluna í kvøld.
Rock Icons spæla á Vágsbøi kl. 23.30.


text:
In: Hugleiðingar25 Jan 2013
X-Factor ella Dagur og Vika? Well so stóð man aftur við valinum um at hyggja at Degi og viku ella X-Factor. Nú hondbóltsdystur er í kvøld, hevur Kringvarpið ikki X-Factor beint eftir Dag og Viku, og mátti eg tí taka eitt val. Tílíkt er hent áður, og tá tykist tað, sum eg altíð velji X-Factor. […]
In: Hugleiðingar26 Mar 2012
Nú havi eg í meira enn eina viku gingið og ilskast. So nú skal eg hava hetta burturav mær: – Undskyld mig, men fuck you Danmarks Radio! Hetta hendir eftir, at eg var í Norðurlandahúsinum við synum og svigardóttir og tók móti Sveini Gaard Olsen, tá Danmarks Radio og beiggi Svein, Hatespeech legendan […]
In: Hugleiðingar20 Mar 2012
– Man kann ikki kappast um tónleik, segði ein annars skilagóð kvinna, ið eg prátaði við til Sement finaluna leygarkvøldið. Sjálvt um hon er skilagóð, so var hendan klisjein eitt sindur hoyrd fyrr, og hon er faktiskt ikki røtt. Hetta hóast hon gevur spyrjaranum eitt ávíst listarligt trúvirði. Tí rætt skal vera rætt, at […]
In: Hugleiðingar16 Mar 2012
Ná, so situr man her og bíðar fyri at vita hvør endar í X-Factor finaluni í ár. Øll fýra hava sungið tvey løg í kvøld og eitt í síðstu viku, og vit hava atkvøtt. Úrslitið av hesum kemur um eina løtu, og tað er longu givið, at verður føroyski luttakarin Sveinur Gaard Olsen ikki millum […]
In: Ummæli10 Feb 2012
Siti her og hyggi eftir X-Factor og má viðganga, at hóast Thomas Blachman er snedigur, so er hann kanska eisini eitt vet genialur. Ja, ja tað gevur mær neyvan rokk’n roll trúvirði, at eg siti og hyggi at tílíkum, men fukk tað, mær dámar X-Factor, mær dámdi eisini Stjerne for en aften og Prix […]
In: Ummæli6 Aug 2011
Anna Faroe er ein ung dama, men hevur rødd og útstráling sum ein fullblóðs diva. Við einari skrá sum í stóran mun hevði løg av hennara fløgu, umframt einstøk væl vald tøkuløg, bergtók Anna vátu áskoðararnar á Vágsbø. Anna er ein ótrúliga sensuell og vøkur dama, og tað var bert, tá hon millum løgini prátaði, […]
Hetta er heimasíðan hjá Niels Una Dam, her vera ummæli og annar tekstur hjá mær at finna. Hetta er ikki ein tíðindasíða, so dagføringin verður ivaleyst so sum so


text:
Legendur syngja rockperlur
Ein av stóru konsertunum á Summar Festivalinum í fjør var konsertin við rocklegendunum úr USA. Aftur í ár koma rocksangarar úr USA til Føroya at framføra á landsins størsta festivali.
Joe Lynn Turner, sum hevði eina av bestu framførslunum á Summar Festivalinum í fjør, verður við aftur á festivalinum í ár, og afturat honum verður eisini Eric Martin, sum er kendur sum sangari í Mr. Big.
Teir spæla undir navninum Rock Icons og hava ein sera væl spælandi rockbólk við sær og ætla av álvara at kynda undir rockfagnaði við stórum hittum.
Joe Lynn Turner
Hann er tiltikin fyri sína framúr góðu rockrødd, og hóast hann er komin nakað upp í árini, upplivdu gestirnir á Summar Festivalinum í fjør, at Joe Lynn Turner framvegis kann syngja teir stóru rockslagararnar sannførandi.
Joe Lynn Turner er serliga kendur sum sangari í Rainbow, sum hittaði við sangum sum Street of Dreams og I Surrender. Hann var eitt skifti sangari í einum øðrum heimskendum rockbólki, Deep Purple, og hann hevur havt nógv onnur samstarv gjøgnum árini – eitt nú við Yngwie Malmsteen.
Joe Lynn Turner var so fegin um vitjanina í Føroyum í fjør, at hann sera gjarna vildi koma aftur hendan vegin at spæla. Og tá ið kjansur varð at spæla aftur á Summar Festivalinum, kom eitt rungandi ja úr USA.
Eric Martin
Eitt av størstu rockhittunum í 1990’unum var sangurin To Be With You hjá Mr. Big. Bólkurin, sum varð stovnaður í Los Angeles í 1988, fekk sítt gjøgnumbrot við júst hesum sangi, sum hevur yvilivað øll rockrák síðani og stendur eftir sum ein veruligur rockklassikari.
Mr. Big hevði eisini onnur hitt. Á okkara leiðum vóru teir nógv at hoyra við endurinnspælingini av sanginum Wild World hjá Cat Stevens.
Mr. Big vóru kendir fyri at verða burturúr góðir tónleikarar, og á odda fyri bólkinum var Eric Martin, sum veruliga kundi fara á flog við síni rødd.
Eric Martin kemur nú til Føroya á fyrsta sinni, og annað vikuskiftið í august verður gjørligt at hoyra sangir sum To Be With You og Wild World live á Vágsbøi.


text:
OGNIR til sølu/leigu
BYGDARRÁÐSFUNDIR
LÝSINGAR
-
ÚTSTYKKINGAR
KORT
VEÐRIÐ
Spyr bara
Spyr bara verður strikað
Teigurin Spyr bara her á heimasíðuni er farin í søguna.
Avgerðin er tikin av bygdarráði og umsiting í felag.
Orsøkirnar eru fleiri. Ein er, at mett verður, at tað er sera óheppið, at fólk sleppa at seta spurningar ónavngivin, og at hetta er við til at lækka støðið á kjakinum. Fleiri áheitanir eru komnar um hetta frá borgarum í kommununi.
Ein onnur orsøk er, at Vestmanna Kommuna heldur vil koma beinleiðis á tal við borgararnar. Hetta kann gerast, við at borgarar koma á Kommunuskrivstovuna til eitt prát, ella við at senda okkum fyrispurningar við telduposti ella vanligum posti. Harumframt er ein góður møguleiki á Facebook-síðuni hjá Vestmanna Kommunu; har ber eisini til at seta spurningar og gera viðmerkingar.
Vestmanna Kommuna vónar, at borgararnir skilja avgerðina, og at teir ikki halda seg aftur at seta spurningar, gera viðmerkingar og koma við atfinningum, hóast Spyr bara verður strikað.
Møguligt verður í eina tíð at fáa atgongd til Spyr bara í teiginum til vinstru á heimasíðuni, men bert fyri at kunna lesa gamlar spurningar og svar. Seinni verður leinkjan strikað og nýggj leinkja løgd undir Kommunan → kommunalar tænastur.
Vinarliga
Vestmanna Kommuna
Vestmanna, 10. juli 2015
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
Ungdómshúsið
September 28 , 2007Hvør er settur leiðari?
Frystigoymslan
September 28 , 2007Ber ikki til at fáa eina tekning av bygninginum lagda inn á heimasíðuna? Teldutøk gerst ein tekning við at skanna hana til PDF format. Tað kann ikki vera so trupult!
ungdómshús
September 28 , 2007Nær fer nýtt ungdómshús at koma?
Høllin
September 28 , 2007Burdi tað ikki veri ein ítróttarhøll afturat í bygdini?
So hevði man kunna fingið meira tíð at trena handbólt o.a.
Frystigoymslan
September 27 , 2007Hvussu høgur verður bygninguin?
Palle
Bygdarsavnið og Vestmanna Søga
September 26 , 2007Tit hava sagt í fleiri ár, at nú skal Bygdarsavnið lata upp, men enn er tað ikki hent. Hvat hendir á hesum økinum? Arbeiðir nakar við málinum? Fer nakar at verða settur í starv á savninum? Nær letur savnið upp?
Um Vestmanna Kommuna skal at standa fyri arbeiðinum at fáa søguna um bygdina givnað út, so fer nú av álvara at sansa at við tíðini, tí nú verður tað ikki longi afturat, at Vestmanna verður sjálvstøðug kommuna. Hava tit framvegis ikki funnið ein rithøvund, ið vil átaka sær uppgávuna?
Á bygdarsavnsøkinum hendir tíanverri heldur lítið. Bygningurin er liðugur uttan, men innan mugu nakrar ábøtur gerast, tað gongur striltið at fáa handverkarar til at gera hesar ábøtur.
Áðrenn savnið kann lata upp, er neyðugt at skráseta lutir, myndir, skjøl o.a.tíl. á teldu – hetta er ikki løtuverk. Ætlanin er ikki at seta fólk í fulltíðarstarv, men heldur nýta lesandi ella onnur í styttri tíðarskeið.
Vit vóna, at ein framsýning við lutum frá útgrevstrinum úti í Toft og eisini úr Kálgarðinum kundi verið gjørd í samstarvi við Fornminnissavnið. Henda framsýning kundi t.d. verið á Fjarðastevnu.
Húsavørður við skúlan og høllina
September 26 , 2007Fekk bygdarráðið á fundi 28 august høvi at viðgerða
allar tær innkomnu umsøkninar.
Varð tað eitt einmælt bygdarráð sum tók avgerðina at seta setta húsavørðin. Hvør varð fyri og hvør varð ímótur.
Heilsan Steingrím.
Bygdarráðið varð kunnað um allar umsøkjararnar, áðrenn støða varð tikin til, hvør setast skuldi.
Setanin varð einmælt.
Tasta inn
September 25 , 2007Hvat meina tit við at "tasta inn í feltið tey tekn tú sær á myndini". So what? Nothing happens - i try. Hvat er meiningin við hesum?
"Verða hasi tekn ikki inntastaði, so verður spurningurin ikki sendur.Hetta er gjørt fyri at spam-robottar ikki skulu setast at bumba spurningar inna síðuna.Øll felt mugu útfyllast = Yvirskrift , Spruningur og Tekn .... skulu verða útfylt."
Fjalsvegur
September 25 , 2007Nú er sooooooooooo myrkt á Fjalsvegi, at tað beinleiðis er farligt at fara útum tá kvøldi kemur. Skal ein ganga niðan gjøgnum trappurnar frá Ovara vegi, má man hava lummalykt, og tað kann ikki verða meiningin, vit eru 2007. Skal man ganga niðan frá Hallarvegi rennur man seg í "Grísin", sum stendur parkeraður mitt á vegnum, eg veit væl at ongir persónbilar koyra her nú, men her búgva trods alt nógv fólk, so skal ein "forbí""Grísin", ja so skal man klórandi niðan í bøin, so har er eisin neyðugt við lummalykt.
Av hesum arbeiðinum mugu íbúgvarnir ganga ofta aftur og fram, so eg haldi kommunan eigur at gera tað so atkomiligt, sum tað nú einaferð kann lata seg gera, til øll húsini.
Tað hevði verði gott um tit skjótast gjørligt gjørdu eina orduliga gøtu oman til trappurnar á Ovaravegi og ikki bara eina lappaloysn, sum nú er. Vit hava jú fingið einar fínar trappur, men hvat nyttar tað um tað ikki er atkomiligt til trappurnar?????
Ónøgdur íbúgvi á Fjalsvegi!!!!!!!!!!!!!!!!!
Gøtuljósini á millumteininum verða væntandi tendrað aftur í kvøld (mikukvøld) ella um illa vil til í annaðkvøld.
Ljósini á Ovara Vegi - tætt við íbindingina til Fjalsveg - eru eftirhugd, og har eru tvær lampur, sum skulu skiftast. Tað er avtalað at verða gjørt í morgin ella allarseinast í ovurmorgin.
samanlegging
September 25 , 2007Hvussu gongur við samráðingunum við Kvívíkar kommunu? Nær hava tit seinast tosa saman?
Og eg haldi at hasin bíligi umskildningurin við at kvívíkingar eru so ómøguligir er ov vánaligur, tí sum vit øll vita so skulu 2 til at klandrast.
Eg haldi at tað hevði verið nógv betri um hesar báðar kommunurnar vóru ein, tað vænti eg eisini at nógv halda við mær.
Og hvussu við bátahylinum? Hvat er trupuleikin har? Tað hevði verið gott við eini stuttari frágreiðing tí ein hoyrur so nógv, og veit ikki hvat ein skal trúgva.
Annars ein fín heimasíða.
Seinasti formligi fundurin var 18.01.’07 – sí fundarfrágreiðing niðanfyri. Á fundinum fingu vit at vita, at Kvívíkar Kommuna vildi seta seg í samband við aðrar grannakommunur fyri at kanna samstarvs- og samanleggingarmøguleikar, teir skuldu so seta seg í samband við okkum. Kvívíkar Kommuna hevur ikki enn sent okkum fundarboð, okkum vitandi hevur Kvívíkar Kommuna heldur ikki havt fundir við grannakommunur.
Vit hava ongantíð hildið, at kvívíkingar eru vánaligir og ómøguligir; flestu teirra eru skilafólk, tí er tað løgið, at Kvívíkar Kommuna ikki vil geva teimum møguleika at siga sína hugsan við eina fólkaatkvøðu. Vit í bygdarráðnum í Vestmanna taka avgjørt undir við fólkaatkvøðu – fyrr jú betri.
Annars eru vit samd við tær í, at Vestmanna Kommuna og Kvívíkar Kommuna skuldu lagt saman (hetta sæst eisini í skjalinum niðanfyri).
Støðan viðv. ætlaða bátahylinum á Válinum er tann, at Vestmanna Kommuna legði fútaforboð, tí vit mettu, at bátahylurin fór at skerja okkara rættindi og møguleikar á havnini. Harumframt halda vit, at bátahylurin brýtur góðkendu byggisamtyktina hjá Vestmanna Kommunu.
Vit hava fleiri ferðir boðið Kvívíkar Kommunu samstarv um bátahyl, men tey tykjast ikki at vilja hava aðra loysn, enn hana, sum vit hava lagt fútabann móti. Vit eru sannførd um, at betri loysnir finnast!
Í løtuni er málið í Føroya rætti, og vit bíða eftir hansara avgerð. Ein onnur loysn kundi verið, at kommunurnar løgdu saman og lótu nýggja bygdarráðið í felagskommununi gjørt av, hvussu vit kundu givið bátaeigarum best møguligar umstøður.
"Arbeiðsskjal: Niðurstøða av fundi við Kvívíkar kommunu 18.01.’07
Á fundi fyri KK: Boje Christensen, Jón Thomasen, Soffi Egholm, Tórarinn Didriksen, Árni Mortensen, Zacharias R. Jakobsen
Á fundi fyri VK: Karl A. Olsen, Jón Mikkelsen, Øssur Christiansen, Marjun Olsen, Jóhan Hendrik Hansen, Pauli T. Petersen, Jógvan Emil Nielsen
Meirlutin av Kvívíkar bygdaráð metti, at skilabest var at VK, KK og kommunurnar í Vágum leggja saman; grundgevingarnar vóru m.a., at nýggja kommunan hevði verið um 5.000 íbúgvar.
Øll tyktust samd um, at VK og KK vóru ein eind, og at vit ikki kundu fara í hvør sína kommunu. KK vildi tó ikki enn staðfesta hesa eind við eini fólkaatkvøðu.
Bygdarráðið í Vestmanna var samt um, at VK og KK skuldu lagt saman sum skjótast, tí kommunurnar hóska væl saman, og stórur møguleiki er at menna økið. Hendan eindin kundi so seinni taka støðu til, um hon skuldi lagt saman við øðrum kommunum (Sunda, Tórshavnar ella kommunum í Vágum).
KK vildi seta seg í samband við aðrar kommunur, áðrenn tey kundu taka endaliga støðu til eina fólkaatkvøðu. Væntandi frætta vit frá teimum fyri bygdarráðsfundin 27.02.’07.
VK metti, at ongin orsøk er til samráðingar við KK, um talan er um eina størri samanlegging nú. Vit kunnu seta okkum í samband við aðrar kommunur uttan at gera tað saman við KK.
Vit umrøða málið á bygdarráðsfundinum 23.01.’07.
Røktarheimsmálið varð nevnt; vit taka støðu til møguliga flyting á bygdarráðsfundinum 23.01.’07.
19.01.’07
Karl A. Olsen"
Fundarskrá/bók
September 25 , 2007Hví er fundarbókin/skráðin ikki longur dagførd.
Fundarskrá og fundarbók liggja undir "Fundir" til høgru á heimasíðuni.
Harafturat leggja vit bæði skrá og bók undir "Kunning" í yvirlitinum ovast til høgru á heimasíðuni.
Vit hava tó ikki fyrr enn í morgun lagt fundarbókina frá fundinum 28. august út.
Tannlækna
September 25 , 2007Vit foreldur hava áður sent inn tveir fyrispurningar um tannlæknavitjan í ferium, hvussu vit skulu fyrihalda okkum, tá børn okkara í skúlaaldri hava tørv á tannlækna og hann ikki er til at fáa fatur á.
Hví kemur einki svar??
Vit duga ikki at síggja, at spurt hevur verið um tannlæknan her á spurnarsíðuni.
Men til spurning tykkara er at siga, at eingin vaktarskipan er ímillum tannlæknarnar. Um tit hava brúk fyri tannlækna eftir arbeiðstíð ella í frítíðunum, skulu tit í fyrstu syftu royna at fáa fatur á tannlæknanum her í bygdini, og um hetta ikki ber til, so skulu tit royna at fáa fatur á grannatannlæknunum. Um hetta heldur ikki ber til, so kunnu ti í ringasta føri seta tykkum í samband við læknavaktina.
Heimasíðan
September 25 , 2007Vestmanna Kommuna hevur fingið eina sera vakra og brúkaravinarliga heimasíðu. Tøkk skulu bæði núverandi og fyrverandi bygdarráð hava, fyri at hava fingið hana til tað, hon er í dag - nevnliga ein portalur fyri okkara kæru bygd. Kortini er okkurt, ið eg haldi, kundi verið gjørt upp aftur betri.
Vinnulívið skal hava størri rásarúm! Í fyrstu atløgu kundi hetta verið gjørt við, at yvirskriftin "Slóðir" trínir týðiligari fram á heimasíðini, og at allar fyritøkurnar í bygdini fáa møguleikan at geva seg til kennar har inni - eisini hóast tær ikki hava eina heimasíðu, at vísa á. Handilslívið í bygdini hevur havt tað strævið í nógv ár. Her kundu slóðir til t.d. Samkeyp, Ketuna hjá Brogård (minnist tíverri ikki navnið í løtuni) HT og Litaval helst kunnað stimbrað hugin hjá okkum vestmenningum, at keypt inn í okkara heimbygd.
Annars haldi eg, at teigurin "Søga/myndir" trongir til eina álvarsliga uppdatering. Tilfarið í hesum teigi tikist sum ein tilvildarigur vavstur, sum so óskipað tað er nú, ikki hoyrir hesi frálíku heimasíðu til.
Undir "Slóðir" á heimasíðuni eru onkrar vinnufyritøkur – aðrar kunnu koma afturat; treytin er tó, at fyritøkan hevur heimasíðu. Annars er ætlanin at gera ein lítlan faldara um Vestmanna, har m.a. handlar og peningastovnar verða skrásett. Hesin faldarin við korti fer at liggja á heimasíðuni hjá okkum.
Tað er rætt, at teigurin "Søga/myndir" ikki er dagførdur í eitt tíðarskeið. Fleiri orsøkir eru, m.a. at hetta arbeiðið er tíðarkrevjandi; onnur orsøk er, at Bygdarsavnið møguliga fer at skráseta myndir og leggja tær á netið.
Fleiri upplýsingar ?
September 25 , 2007Nú heimasíðan hjá kommununi er blivin so frálík, fari eg at fregnast eftir, um tað ber til at fáa lagt tekningar og/elle fleiri upplýsingar út á heimasíðuna av ymiskum projektum, sum eru í gongd her í kommununi? Eg hugsi um bæði kommunal, almen, og kanska eisini privat projekt. Projekt, ið eg kundi hugsa mær at frætt meira um, kundu verið slík sum: Fiskivinnuskúlin - t.d. onkrar tekningar, Niðari Vegur - har gjørdi Heini Olsen t.d. eina verkætlan fyri nøkrum árum síðani fyri tásitandi bygdarráð, Fjallsvegur - t.d. nakrar tekningar og hvar vegurin einaferð í tíðini verður bundin í uppi í Miðalsbrekku, Gjógvaráætlanina hjá lokala Agenda 21 felagnum, Nýggja Frystivirkið, sum gott nokk er eitt privat projekt, men sum verður næsti granni "Ráðhúsplássins" og tí hevur almennan áhuga, Ellis- og røktarheiðið á Grønanesi og "Campingplássið" inni á fjørð, fyri at nevan nøkur av størru projektunum, sum hava verið umrødd seinastu árini. Kanska er lættast, at leggja upplýsingarnar / tekningarnar út á heimasíðuna sum tíðindi.
Vit royna alla tíðina at menna heimasíðuna. Eitt gott hugskot er sjálvandi, sum tygum eisini nevna, at leggja út tekningar saman við frágreiðing um ymsar verkætlanir. Hetta fara vit at royna at gera framyvir, tá vit hava tilfarið teldutøkt.
Spælipláss
September 24 , 2007Í Vestmanna er sum øllum kunnugt sera bratt, og tað leggja vit, sum eru uppvaksin her ikki so nógv í, tí tað ger t.d. tað, at tey allar flestu hava sera gott útsýni, men tað setur eisini onkrar avmarkingar, t.d. er ikki lætt at gera leikvøllir og annað, sum krevur stórar slættar, spælipláss o.a.t. Á Heygum beint niðan fyri húsini hjá Hanusi bónda er ein lutfalsliga stórur fløttur, ið hevði hóskað sera væl til spælipláss hjá øllum børnunum her um Heygaleiðina og bæði innanfyri og uttanfyri við. Hevði tað ikki verið eitt hugskot, um kommunan gjørdi eitt spælipláss har? Alt gott um høllina, men umráðandi er, at børnini hava góðar umstøður at spæla uttandura eisini. Fyrr var bygdin øll spælipláss hjá okkum børnum, fjøra, hagi, áir, bøur og vegir, men á flestu av hesum nevndu støðum ber ikki til at spæla longur, fjøran er mest sum burtur av bygging, sama kann sigast um bøin, og áirnar eru tær flestu avbyrgdar av gørðum og húsum, og nógvar eru lagdar undir heilt, vegirnir, ja, teir eru beinleiðis deyðsfellur, og í haganum kunnu smábørn av góðum grundum ikki ganga ella spæla uttan í fylgi við onkrum vaksnum, so her er ein stór uppgáva hjá okkum, sum høvdu fyrr nevndu møguleikarnar, at skapa nýggjar fyri børnini nú, so tey eisini trívast. Eg havi ikki gloymt barnagarðarnar og vøggustovuna, tað er ómetaliga gott, at støðan er so góð á tí økinum, sum hon er, og rós til bygdarráðið fyri tað, men børnini hava eisini gott av at hava sítt egna, uttan at verða stýrd av vaksnum altíð, tað mennir tey.
Annars rós fyri eina vakra og góða heimasíðu.
Nevnda øki er sambært byggisamtyktini “frílendi”, tí skuldi verið gjørligt at nýtt tað til spælipláss ella annað frítíðarendamál. Okkum kunnugt hava hugsanir um at gera spælipláss á økinum fyrr verið frammi; men onki ítøkiligt spurdist burturúr.
Bygdarráðið fer væntandi í næstum at umhugsa, hvussu nevnda øki best kann gagnnýtast.
Takk fyri rósið.
Heimasíðan
September 24 , 2007Hvør hevur framleitt hesa fantastisku heimasíðuna hjá kommununi?
Ungdómshúsið
September 21 , 2007Hvør er sett/ur sum leiðari fyri ungdómshúsinum?
Nær letur tað upp.
Nýggi Fiskivinnuskúlin
September 19 , 2007Skuldi arbeiðid við nýggja Fiskivinnuskúlanum ikki verið byrjað fyri langari tíð síðani? Hvør man orsøkin vera til at arbeiðið ikki er farið í gongd enn?
Sum vit hava skilt, so hevur verið arbeitt við fyrireikingunum í ein tíð, og í dag komu teir fyrstu arbeiðsskúrarnir á økið í dag - so, nú kann man væl siga, at arbeiðið er byrjað.
Ótrúligt
September 17 , 2007Hey VK vil bara siga at heimasíðan er bara blívin vakrari, hettar er bara gott fyri okkum útisiglaðarir sum kunnu vísa enn vakraði myndir fyri okkara samstarvsfelagum úti um heim av okkara vøkru heimbygd.TAKK.
Heimasíðan
September 14 , 2007Rættuliga vøkur og væl dagførd síða tit hava. Heislan ein væl nøgdur vitjandi.
Havnadálking
September 13 , 2007Í summar sóu vit at havnin oftani var dálkað við evju frá flakavirkinum í smb. við arbeiði við Gullaksi. Nakrir fyrispurningar vóru settir her á síðuni hesum viðvíkjandi. Svari frá Vestmanna Kommunu var, at arbeitt var við trupulleikanum. Ilt var tó at fáa eyga á nakrar batar. Hvussu ætlar kommunan at tryggja, at sami trupulleiki ikki tekur seg upp aftur komandi summar, tá Gullaksurin kemur aftur?
Eg haldi at vit kunnu semjast um, at hetta ikki eigur at henda aftur.
Kirkjugarður
September 12 , 2007Nú kirkjugarðurin liggur fyri útbygging, vil eg fegin vita hvussu tað verður við mold, skal hon keypast til kirkjugarðin, nú alt er koyrt inn til Tommy og Heina?
Hava tit onga moldgoymslu til slík endamál, tað eru nógvir skráar í mold burdi verði koyrd í, ístaðin at koyrt hana inn á Leiti.
Vinarliga
Skattaborgari
Vestmanna Kommuna hevur tíverri onga moldgoymslu. At kommunan hevur valt at koyra avlopsmold á økir Inni á Leiti og inni í Heygadali er fyri at lætta um arbeiðini, har moldin kemur frá.
Tað verður helst neyðugt at koyra størsta partin av moldini til kirkjugarðin í samband við útbygging, men onkur arbeiðir standa fyri framman, sum skuldu kunna givið, um ikki allan, so stórsta partin av moldini til útbyggingina av kirkjugarðinum.
Bygdarhúsi
September 11 , 2007Hvussu gongst vid umbygging av bygdarhúsinun.
Har var so nógvur aktivetur millun anna málara arb oa ,men nú sær út sum alt er stega up har.
Nær skal tad læta up.Er leidari settur.
Vestmanna Kommuna søkti herfyri eftir leiðara til ungdómshúsið - sí lýsing á heimasíðuni undir "leys størv".
Húsið verður latið upp í samráð við leiðaran.
Grót frá Fjallsvegnum
September 11 , 2007Kemur kommunan at brúka alt grótið, ið sprongt verður í svinginum á Fjallsvegi, ella ber tað til hjá privatfólki, at keypa grót burturav. Um ja, hvønn skal ein venda sær til?
So vítt, vit vita, verður alt grótið brúkt aftur, men hetta fáa tit neyvari at vita frá teknisku deild hjá kommununi, tlf. 470115/ 230115 ella jr@vestmanna.fo.
Eisini ber til at seta seg í samband við arbeiðsleiðaran hjá J&K Petersen Contractors, Hilbert Elisson, tlf. 585014 ella hilbert@jkp.fo.
Máling hjá VK.
September 11 , 2007Er arbeiði við at mála í barnagarðinum boðið
almennt út.
Er arbeiði við at mála læknahølini og
bússtaðin annars hjá læknanum boðið út
almennt.
Kenni fleiri málarar sum einki kenna til nevndu arbeiði.
Tað er borgarins peningur sum tit arbeiða við
og hava skildu at fáa sum mest fyri.
Smærri viðlíkahaldsarbeiði verða vanliga ikki boðin út. Umsitingin/umsjónarmenninir biðja handverkara gera arbeiðið. Umsitingin/umsjónarmenninir kenna prísleguna og kunnu sostatt tryggja, at arbeiðið ikki verður gjørt fyri yvirprís.Vit kenna okkara skyldu at gagnnýta borgarans pening best gjørligt, tí er ofta betri ikki at bjóða smærri umvælingar út. Útbjóðingin bæði dýrkar og seinkar arbeiðið.
Meira vatn framhald.
September 05 , 2007Tá eg spurdi um vatnið á Byrgisvegi 17. august, fekk eg til aftursvarðm.a. "Talan er helst um omanávatn, sum setur úr lendinum omanfyri vegin." Hetta omaná vatn kemur úr einari bláari slangu ella røri, so eg veit ikki???? Eg stúri bara fyri tá frostið kemur í vetur, tá verður ikki gangandi á Byrgisvegi.
Í svarinum stóð víðari "Grasið er vaksið útyvir rennuskapið í ovara borði á vegnum, og tí má rennan reinsast soleiðis, at vatnið kann renna framvið vegnum." har er einki rennuskap, bara vegur.
Hetta er so Byrgisvegur, hvat so við Garðavegnum, inni á Ryggi, Á Rógvuvegnum flýtur altíð, har eru stórir hyljar. o.s.fr. Álvaratos hevur Vestmanna Kommuna ikki ein álvarsaman trupuleika við vatni? Omaná ella ikki. Ber ikki til at gera eina heildarloysna fyri at fáa loyst hendan trupuleika? Hetta sær ikki gott út og er irriterandi at vassa í.
Rætt hevur tú, har er ein vatnleki á Byrgisvegi.
Annars er viðmerkingin og spurningur tygara latin Teknisku Nevnd, teknisku deild og umsjónarmanninum.
Vatnveitingin á Heygum
September 05 , 2007Hví hevur og er so sterkur klorroykur at vatninum
á heygum og hevur verði tað í fleiri dagar.
Er einki skil á vatnverkinum koyrur alt sum best ber til . ????? .
Hevur VK ikki skildu til at skráseta arbeiði við
vatnveitingini , mótvegis Heilsufrøðiligu-starvsstovuni , herundir hvussu nógv og hvussu ofta klora verður. Eigur borgarin ikki at verða
kunnaður tá ið klora verður.
Heilsan Steingrím.
Reglulig vatnroynd varð tikin týsdagin 28. august. Kommunan fekk hósdagin 30. august boð frá Heilsufrøðiligu Starvsstovuna at vita, at bakteriur vóru í vatninum. Klorpumpan var tí beinanvegin sett til. Hildið varð, at tá klorpumpan varð sett til, áðrenn møguligt varð at lýsa, so kundi tað gera tað sama at lýsa eftirfylgjandi - hetta var helst skeivt!
Sjálvandi er skil á reinsiverkinum, men hóast tað, ber ikki altíð til at verja seg ímóti bakterium - vit hava áður greitt frá, hví so er.
Kommunan fylgir mannagongdunum frá Heilsufrøðiligu Starvsstovuni í samband við vatntøku, og í hesum sambandi merkir tað, at vit í gjár (4. september) tóku nýggja vatnroynd, og so fáa vit at síggja í morgin, um vatnið er í lagi.
Gøtuljós
September 04 , 2007Verður Fjalsvegur myrkalagdur ímeðan arbeiðið verður gjørt?
Sambært arbeiðstakaranum hevur - av tekniskum ávum - verið neyðugt at taka streymin av gøtuljósunum. Arbeitt verður tó við at fáa streymin aftur á gøtuljósini, sum enn standa uppi.
Arbeiðstakarin J&K Petersen Contractors hava í dag, 4. september, boðað frá, at gøtuljósini á Fjalsvegi væntandi lýsa aftur í seinasta lagi hósdagin 6. september.
Holmsbakki
September 04 , 2007Tit siga í svarinum at áhugin fyri handils-og tænastuvinnu íkki hevur verið so stórur. Eg veit um fleiri sum kundu hugsa sær at latið handil o.a. upp við ymsum sum vit ikki hava her í bygdini, men tað er vónleyst at fáa nakað høli til hetta. Fólk henvenda seg kanska ikki altíð til tykkum tí tey vita at tit hava onki høli at vísa á, onkur hevur slept ætlanini tí tey onki høli fáa til endamáli. Ærgeligt....
Vónandi fer kommunan at prioritera hetta hægri, ellla hvussu?
Kommunan raðfestir vinnulívið høgt – eisini tænastu- og handilsvinnuna. Vit royna at gera umstøðurnar so góðar sum gjørligt. Tað er hugsandi, at fólk hava góð hugskot og vanta høli; men um fólk ikki vísa á henda trupulleika, so kann kommunan onki gera við hann.
Vit vóna, at Holmsbakkaætlanin kann gerast veruleiki. Í tí sambandi kundi tað verið skilagott, at áhugað seta seg í samband við teir, sum eiga undirlendið, og vísa á, at áhugi er fyri at leiga høli til handils- og tænastuvinnu ella aðra vinnu.
Húsavørður við skúlan og høllina
September 04 , 2007Hvør er í setanarbólkinum sum hevur
givið bygdarráðnum tilmæli um setan av húsavørði.
heilsan Steingrím.
Svínarí
September 04 , 2007Haldi at tað er heilt burturvið at fólk blíva við at blaka lort úti á berg, kanska hevði tað hjálpt at sett eitt web-kamera upp har úti, og simpelten givið fólki bót fyri at svína náttúrina.
Inntøkur
September 03 , 2007Eitt gamalt skip liggur vid kaj í Vestmanna .Ì svari 21maj 2007 verdur upplýst ,at kommunan hevur millum 12 og 13 túsund krónur í inntøku um mánadin av hesum skipi.
À havnalagnum standa eisine fýra gamlir bussar ,sum sjáldan elle ongantíd verda fluttir úr stad .Hevur kommunan eisini inntøku av teimum ?
Heimasídan
September 03 , 2007Tad er virkiliga ein flott heimasída tit hava gjørt ,tad er intrisant at lesa hana ,flott bíløt at síggja tá mann býr í Danmark .
Húsavørður við skúlan og høllina
September 03 , 2007Hvussu nógvar umsøknir vóru til starvið, sum húsavørður við skúlan og ítróttarhøllina.
Hvør fekk satarvið.
Og hava allir umsøkjarara verði til samtalu.
Heilsan Steingrím.
6 umsóknir vóru til starvið. Bygdarráðið samtykti á fundi 28. august at seta Siggert Nielsen í starvið.
Ikki allir umsøkjararnir vóru til samrøðu við setanarbólkin.
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Orð: Páll Isholm
Lag: Jákup Zachariassen
Í dag eg kenni vónin aftur er – í míni verð
Tí tín káti látur í mær birtir ljós
Nú vit aftur taka stev fram á lívsins ferð
Nú vit aftur kunnu halda somu kós
Men eg veit at brotasjógvar lúra handan sýn
og eg veit teir bróta kunnu hvønn ein dag
ivin sníkir seg til mín og eg teski tá til tín
hesi ljóð til hetta fagra ástarlag
Niðurlag: At eg elski teg, elski bara teg
Tú ert sólin sum í lívi mínum sær
Um tú fevnir meg, so skal eg kyssa teg
Mín elskaða ver tú mær altíð nær
Enn reka heitir kærleiksstreymar okkum báðum við
og tín søti angin sveimar móti mær
sum vit ofta hava notið saman lið við lið
okkar‘ loyndarmál eg goyma vil við tær
Og øll minnini eg klæði nú í tónaorð
Øll tey minnini ið ljóma blítt í mær
Hetta eru fátøk orð, men tey lýsa kærleiksspor
ið eg stigið havi hond í hond við tær
Niðurlag: Ja eg elski teg, elski bara teg
Tú ert sólin sum í lívi mínum sær
Um tú fevnir meg, so skal eg kyssa teg
Mín elskaða ver tú mær altíð nær


text:
Lesandi atgongd til hølir í summar
Eins og undanfarin ár, kunnu lesandi í summar ókeypis brúka hølini á Fjarlestrardeplinum í samband við lesnaðin.
Nógv lesandi eru komin heim at halda summarfrí, men tað eru eisini fleiri, sum skulu til próvtøkur og lata uppgávur inn í august.
Vit bjóða útisetum vælkomnum heim til vakra føroyska summarið og vilja samstundis bjóða lesandi at brúka hølini á Fjarlestrardeplinum í samband við lesnaðin.
Á Fjarlestrardeplinum eru góð hølisviðurskifti (eitt stórt undirvísingarhøli, tvey bólkarúm, køkur og wc), og allir hentleikar lesandi annars hava tørv á, t.d. internet, printari / kopimaskina, og so framvegis.
Tey, sum hava áhugað í at brúka hølini á Fjarlestrardeplinum, kunnu venda sær til Vágs kommunu á teldupost adressu: vagur@vagur.fo ella leggja leiðina framvið á Kommunuskrivstovuni í Vági.


text:
Vestmannasund
Vestmannasund er sundið millum Streymoy og Vágar. Vestmannasund er reint og djúpt, men sera streymhart í norðara parti. Tá ið ein kemur suður um Skræling, rekur spakari. 1. desember 2014 var dagligi miðalhitin í sjónum við Oyrargjógv 9,18 °C. Hetta er heitasti dagur mátaður í desember við Oyrargjógv og Mykines, síðani mátingarnar byrjaðu í 1914, skrivar Havstovan á heimasíðu síni hav.fo.[1] Metið frammanundan var frá 2.- og 3. desember 2009, tá miðalhitin var 8,91 °C. Allar teir fyrstu seks dagarnar í desember 2014, var sjógvurin við Oyrargjógv heitari enn gamla metið í 2009. Hitamátingarnar verða gjørdar fyri at fylgja við langtíðarbroytingum, sum ávirka vistskipanina á Landgrunninum, og fyri at fáa meir innlit í útskiftingina av sjógvi millum opið hav og Landgrunnin. Havstovan hevur hitamátarar liggjandi við Oyrargjógv og Skopun, ið støðugt máta hitan í sjónum. Hitin er áleið tann sami í báðum støðum. Orsøkin er, at sjógvurin innast á Landgrunninum verður so væl blandaður av sjóvarfalli.


text:
Kaj Leo setur fokus á viðgerð til børn og ung við sálarsjúku
Kaj Leo Holm Johannesen, løgtingsmaður fyri Sambandsflokkin, hevur nú fingið svar frá Sirið Stenberg, landsstýriskvinnu í heilsumálum um viðgerð til børn og ung við sálarsjúku.
Í svarinum, dagfest 6. november 2017, frá Sirið Stenberg stendur:
1. Er sjúkuviðgerðin til børn og ung við sálarsjúkum nøktandi í Føroyum? Er hon í samsvari við altjóða barnarættindasáttmálan, sum sigur, at børn hava rætt til eina nøktandi sjúkuviðgerð?
Í mun til spurningin hvørt viðgerðin til børn og ung er nøktandi, so metir fakkunnleikin á Landssjúkrahúsinum, at vit kunnu geva eitt nøktandi tilboð í dag, og at tilboðið er í samsvari við barnarættindasáttmálan.
Psykiatriska viðgerðin til børn og ung er rættuliga nýggj í Føroyum. Fyrstu árini var økið í stóran mun skipað við hjálp frá ráðgevum uttanífrá, men seinastu árini hava vit ment eitt barna- og ungdómspsykiatriskt toymi á Psykiatriska deplinum.
Í fasta toyminum eru fýra sálarfrøðingar, tríggir sjúkrarøktarfrøðingar, ein skrivari, ein lækni parttíð og ein serlækni í barna- og ungdómspsykiatri. Í løtuni eru tveir sálarfrøðingar afturat í toyminum, sum eru settir restina av árinum, til tess at minka um bíðitíðina til útgreiningar. Orsøkin til, at bíðitíðin er vaksin er, at talið av børnum, sum verða ávíst, hevur verið alsamt vaksandi seinastu árini.
Aftan á ársskiftið verður toymið víðkað við einum sálarfrøðingi og einum sjúkrarøktarfrøðingi og frá 1. mars kemur ein serlækni afturat í barna- og ungdómspsykiatri. Harumframt er peningur settur av í fíggjarlógaruppskotinum 2018 til at byrja eitt meira umfatandi dagtilboð til børn- og ung á Psykiatriska deplinum.
Tað vil altíð verða ein avbjóðing í einum lítlum samfelagi sum okkara, at vit ikki hava sama møguleika, sum størri økir, at gera serligar eindir fyri øll sjúkuøkini. Tí mugu vit menna okkum á annan hátt til at fevna um allar uppgávurnar. Ein avbjóðing er, at í barnarrættindasáttmálanum hjá Sameindu Tjóða er ásett, at børn við sálarsjúkum ikki eiga at verða innløgd saman við vaksnum við sálarsjúkum.
Landssjúkrahúsið greiðir frá, at tað kemur fyri, at neyðugt er at leggja ung inn á deild saman við vaksnum. Í hesum førum verður altíð skipað soleiðis fyri, at tað er eitt starvsfólk burturav, sum er um tann unga eins og tað - so vítt tað er møguligt og skynsamt fyri viðgerðina - verður borið soleiðis í bandi, at annað av foreldrunum verður lagt inn saman við barninum.
Í viðmerkingunum til fyrispurningin førir spyrjarin fram, at “...børn heilt niður í tíggju ára aldur eru innløgd á vaksinpsykiatrisku deild í fleiri mánaðir og summi hava, frá 12 ára aldri, havt fastan bústað har í fleiri ár”.
Hetta hevur ikki hald í veruleikanum. Landssjúkrahúsið hevur eftirkannað allar skrásetingarnar í Talgildu heilsuskipanini av innleggingum á Psykiatriska deplinum í tíðarskeiðinum frá januar 2011 fram til í dag, sum er tíðarskeiðið, Psykiatriski depilin hevur verið knýttur í skipanina. Í hesum tíðarskeiði hava eingi 10 ára gomul og eingi 12 ára gomul yvirhøvur verið innløgd á Psykiatriska deplinum. Sostatt hevur heldur eingin 12 ára gamal havt sín fasta bústað á psykiatriska deplinum í fleiri ár.
2. Er hetta økið í samsvari við viðgerðir í t.d. Danmark, sum vit ofta samanbera okkum við?
Landssjúkrahúsið metir, at okkara viðgerðartilboð fakliga eru í samsvari við tað, sum verður veitt í Danmark. Tó skal sigast, at tað er ikki eintýðugt, hvat tilboðið er í Danmark, tí tað kann vera munur á tilboðunum í teimum ymisku regiónunum. Eisini í Danmark hevur verið eitt stórt trýst á skipanina við tað, at alsamt fleiri børn og ung verða ávíst til psykiatriina, sum hevur havt ta avleiðing, at ein stórur partur av orkuni er farin til kanningar og greiningar, og minni orka hevur verið til sjálva viðgerðina.
Sum greitt frá omanfyri hevur Landssjúkrahúsið eisini merkt eitt trýst á skipanina til greiningar og kanningar, men roynt verður alla tíðina at hava viðgerðarpartin fyri eyga eisini. Sum áður nevnt, verður hesin parturin væntandi eisini styrktur komandi tíðina við skipan av dagtilboði.
Haraftrat er spurningurin um at menna tilboðið til børn og ung eisini eitt av høvuðsevnunum í Heildarætlanini fyri sálarliga heilsu í Føroyum, sum arbeiðsbólkur er í ferð við at gera.
3. Verður tann nýggi psykiatriski depilin bygdur soleiðis, at vit fáa eina barna- og ungdómspsykiatriska deild burturav, ella verða børn heilt niður í tíggju ára aldur framhaldandi innløgd á vaksinpsykiatrisku deildina á Landssjúkrahúsinum?
Í sambandi við spurningin um nýggi Psykiatriski depilin verður bygdur soleiðis, at tað verður ein barna- og ungdómspsykiatrisk deild burturav, er vert at hyggja eftir, hvussu tørvurin er á seingjarplássum til barna- og ungdómspsykiatriska økið.
Royndirnar hesi árini barna- og ungdómspsykiatriin hevur verið virkin á Psykiatriska deplinum vísa, at tørvur er á innleggingum, men at hesin tørvur er ikki stórur. Um vit samanbera lutfalsliga við miðaltøl úr Danmark, so er tørvur á millum einum og tveimum seingjarplássum til børn og ung.
Tað ber illa til at gera eina so lítla seingjardeild á einum sjúkrahúsi, og tí er avgerð tikin um, at serstøk barna- og ungdómspsykiatrisk seingjardeild verður ikki á nýggja psykiatriska deplinum. Stórur bati verður tó, tí á nýggja deplinum vera munandi betri møguleikar at gera smærri eindir inni á deildunum, sum merkir, at til dømis ung, sum hava tørv á innleggjan kunnu skermast frá øðrum, sum eru innløgd.
Á nýggja deplinum eru allar seingjarstovurnar einastovur við vesi og bað. Har ber til at skildra av soleiðis, at eina ella tvær seingjarstovur t.d. kunnu verða ein serlig eind á seingjadeildini.
Harumframt eiga vit at umhugsa aðrar møguleikar, eitt nú, at børn- og ung kunnu verða innløgd heima við hús, og at starvsfólkini verða flytfør á tann hátt, at tey fara út í heimið at taka sær av teimum ungu. Somuleiðis eiga møguleikarnir við innleggingum á øðrum stovnum at verða umhugsaðir nærri og í tann mun til ber til gagns fyri tey ungu.
At enda er ætlanin, at eitt vælskipað dagtilboð, sum undirtøka vónandi fæst fyri, eisini fer at minka um tørvin av innleggingum alt samdøgrið.
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Ongir pengar úr Kollafirði til Hollands
Samrøða: Høgni Hoydal, um fiskivinnunýskipan
Íslendsk innrás á Tvøroyri við útbúnaði til Varðan Pelagic
Nú innrætta teir íbúðirnar á Biskupstorginum
R7, Oyggjatíðindi og VP hava best fjølmiðlasið
Hugnaløtan 1 - Gestur: Victor Dánjalsson
Tá hini altíð hava skuldina - og vinna, fakfeløg, leik og lærd verða ákærd fyri konspiratión og valdstøku
Havrannsóknarskipið verður smíðað á Skála
Brúgvin 69 - 2017-11-13
Hann gjørdist 1,5 mia. kr. ríkari í gjár
Tað verður teskað í krókunum
Svimjingarhøll í Runavík
Kvotukongar umhugsa at krevja endurgjald frá statinum
Miðflokkurin setir stór krøv til samgonguna
Tvístøða kjaksending 21
Fiskimálaráðið hevur afturkalla politifráboðan
Myndir frá landsfundinum hjá Fólkaflokkinum
Gleðast fyri hosurnar
Risastórt teldutreff í Hoyvíkshøllini
Avdúking av standmynd
Vága Floghavn skal hava nýggjan stjóra
Jól við Løkin konsert útseld eftir 57 sekundum
Jenis kunnar seg um kanabis
Tveir persónar saknaðir eftir eldsbruna í Norra
Samband
Postboks 226
FO-600 Saltangará


text:
Jógvan Poulsen var føddur í Svínáum í 1854. Hann tók læraraprógv í 1876 og starvaðist sum lærari í Sjóvar sókn.
Jógvan var virkin á mongum økjum, m.a. var hann ein av stovnarum Føroya Lærarafelags og sat á løgtingi frá 1883 til 1928, eftir 1906 fyri Sambandsflokkin. Hann skrivaði fyrstu føroysku bíbliusøguna, eins og hann var uppi í at skriva fyrstu føroysku stavingarbókina.
Jógvan Poulsen var føddur við Svínáir í 1854. Aftan á barnaár í heimbygdini fór hann í bóndahús norðuri á Eiði at tæna. Í 1874 leitaði hann á læraraskúlan í Havn, haðan hann tók prógv 1876. Sama ár varð hann settur í starv í Sjóvar sókn.
Føringafelagsmenn settu sær í 1889 sum mál at fáa til vega skúlabøkur á móðurmálinum, og her gjørdist Jógvan Poulsen ein av undangongumonnunum. Í 1891 gav Føringafelag út bókina »Förisk ABC og lesingabók«, sum hann saman við havnarlæraranum Christian Ludvig Johannesen hevði lagt úr hondum, og ár 1900 kom Bíbliusøga hansara, eitt vala verk prentað við broytingarstavsetingini.
Jógvan Poulsen var eisini politikari. Hann sat á løgtingi frá 1883 til 1928.
Rættiliga tíðliga — í 1917 — legði hann vegna sjúku lærarastarvið frá sær. Hann doyði í 1941.
Úr: Árni Dahl: Bókmentasøga I-III. Fannir. 1980-83.